open-index/open-wikipedia-markdown huggingface dataset:
ഡാളസ്-ഫോർട്ട്‌വർത്ത് മെട്രോപ്ലക്സ്

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ 12 കൗണ്ടികൾ ചേർത്ത് 2003 യു.എസ്. സെൻസസ് നിശ്ചയിച്ച ഔദ്യോഗിക പേരാണ് **ഡാളസ്-ഫോർട്ട്‌ വർത്ത്-ആർലിങ്ടൺ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയ**. ഡാളസ്-ഫോർട്ട്‌വർത്ത് മെട്രോപ്ലക്സിനെ പ്രധാനമായും ഡാളസ്–പ്ലേനോ–ഇർവിങ്,  ഫോർട്ട് വർത്ത്–ആർലിങ്ടൺ എന്നീ രണ്ടു മെട്രോപ്പൊളിറ്റൻ ഡിവിഷനുകളായി തിരിച്ചിരിക്കുന്നു. പ്രദേശവാസികൾ പൊതുവേ പ്രദേശത്തെ സൂചിപ്പിക്കാൻ **ഡാളസ്/ഫോർട്ട് വർത്ത് മെട്രോപ്ലക്സ്**, **DFW**, **ദി മെട്രോപ്ലക്സ്** എന്നിങ്ങനെയൊക്കെയുള്ള അനൗദ്യോഗികപേരുകൾ ഉപയോഗിക്കുന്നു. നോർത്ത് ടെക്സസിലെയും നോർത്ത് സെൻട്രൽ ടെക്സസിലെയും സാമ്പത്തിക സാംസ്കാരിക സിരാകേന്ദ്രമാണ് അമേരിക്കൻ ഐക്യനാടുകളിൽ സമുദ്രാതിർത്തിയില്ലാത്ത മെട്രോപ്പൊളിറ്റൻ പ്രദേശങ്ങളിൽവച്ച് ഏറ്റവും വലിയ ഈ പ്രദേശം.
## മെട്രോപ്ലക്സ് കൗണ്ടികൾ
### യു.എസ്. സർക്കാർ നിശ്ചയിച്ചതുപ്രകാരം

* കോളിൻ കൗണ്ടി
* ഡാളസ് കൗണ്ടി
* ഡെൽറ്റ കൗണ്ടി
* ഡെന്റൺ കൗണ്ടി
* എല്ലിസ് കൗണ്ടി
* ഹണ്ട് കൗണ്ടി
* ജോൺസൺ കൗണ്ടി
* കോഫ്മാൻ കൗണ്ടി
* പാലോ പിന്റോ കൗണ്ടി
* പാർക്കർ കൗണ്ടി
* റോക്ക്‌വാൾ കൗണ്ടി
* റ്ററന്റ് കൗണ്ടി
* വൈസ് കൗണ്ടി

## അവലംബം
ലാവോൺ (ടെക്സസ്)

അമേരിക്കൻ ഐക്യനാടുകളിൽ ടെക്സസ് സംസ്ഥാനത്തെ കോളിൻ കൗണ്ടിയിലെ ഒരു നഗരമാണ് **ലാവോൺ**. 2010ലെ സെൻസസ് പ്രകാരം ഇവിടുത്തെ ജനസംഖ്യ 2,219 ആണ്. 
## ഭൂമിശാസ്ത്രം
ലാവോൺ നഗരത്തിന്റെ അക്ഷരേക്ഷാംശങ്ങൾ  ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം ടൗണിന്റെ മൊത്തം വിസ്തീർണ്ണം  ആണ്. ഇതുമൊത്തം കരപ്രദേശമാണ്.

## പുറത്തേയ്ക്കുള്ള കണ്ണികൾ
* സിറ്റി ഓഫ് ലാവോൺ
* The Wylie News – the paper of record for Lavon

## അവലംബം
വൈലി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ, ഡാളസ്, റോക്ക്‌വോൾ കൗണ്ടികളിൽ പെടുന്ന ഒരു നഗരമാണ് **വൈലി**. 2000ലെ സെൻസസ് പ്രകാരം 15,132 പേർ മാത്രം താമസിച്ചിരുന്ന കൗണ്ടിയിലെ ജനസംഖ്യ 173.8% വർദ്ധിച്ച് 2010ലെ സെൻസസ് ആയപ്പോഴേയ്ക്കും 41,427 ആയി. ഒരുകാലത്ത്  കോളിൻ കൗണ്ടിയിൽമാത്രമായി നിലകൊണ്ടിരുന്ന നഗരം ഇന്ന് ഡാളസ്, റോക്ക്‌വോൾ കൗണ്ടിയിലെ പ്രദേശങ്ങളും ഉൾപ്പെടുന്നു. ലാവോൺ തടാകവും റേ ഹബ്ബാർഡ് തടാകവും നഗരത്തിനടുത്താണ്.
## അവലംബം

## പുറത്തേയ്ക്കുള്ള കണ്ണികൾ
* വൈലി നഗരത്തിന്റെ ഔദ്യോഗിക വെബ്സൈറ്റ്
* വൈലി ചേംബർ ഓഫ് കൊമേഴ്സ്
* വൈലി ഇൻഡിപ്പെൻഡന്റ് സ്കൂൾ ഡിസ്ട്രിക്റ്റ്
* ദി വൈലി വ്യൂ, community message board
* ദി വൈലി ന്യൂസ്, local news source

വർഗ്ഗം:ടെക്സസിലെ പട്ടണങ്ങൾ
സാക്സി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ, ഡാളസ് കൗണ്ടികളിലായി സ്ഥിതി ചെയ്യുന്ന ഒരു നഗരമാണ് **സാക്സി**. 2010ലെ സെൻസസ് പ്രകാരം നഗരത്തിൽ 20,329 പേർ വസിക്കുന്നു. ടെക്സസ് ഹൈവേ 78ന്റെ ഇരുവശങ്ങളിലുമായി സ്ഥിതി ചെയ്യുന്ന നഗരം  പ്രസിഡന്റ് ജോർജ്ജ് ബുഷ് ടേൺപൈക്കിനും (ടെക്സസ് ഹൈവേ 190) ഫയർവീൽ ടൗൺ സെന്ററിനും ഒരു മൈൽ വടക്കായാണ് സ്ഥിതി ചെയ്യുന്നത്.

## ചരിത്രം
1845ൽ പ്രഷ്യൻ കുടിയേറ്റക്കാരനായ വില്യം സാക്സിയാണ് നഗരം സ്ഥാപിച്ചത്. കോളിൻ കൗണ്ടിയിൽ  വാങ്ങിച്ച ഇദ്ദേഹമാണ് കൗണ്ടിയിലെ ആദ്യ കോട്ടൺ മില്ലുകൾ സ്ഥാപിച്ചത്. 1886ൽ റെയിൽറോഡ് നിർമ്മിക്കുന്നതിനായി തന്റെ കൈവശമിരുന്ന വസ്തുവിന്റെ മുന്നിലൂടെ 100 അടി വീതം ഇദ്ദേഹം ദാനമായി നൽകി. പിന്നീട് റെയിൽവേ അവിടെ ഡിപ്പോ നിർമ്മിച്ചപ്പോൾ സാക്സി എന്ന പേരു നൽകി, പിന്നീട് ഡിപ്പോയിരുന്ന നഗരത്തിനും ഈ പേര് കൈവന്നു.

## ഭൂമിശാസ്ത്രം
സാക്സിയുടെ അക്ഷരേഖാംശങ്ങൾ  (32.976433, -96.586138) എന്നാണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (1.62%‌) ജലവുമാണ്.

## അവലംബം


## പുറത്തേയ്ക്കുള്ള കണ്ണികൾ
* സാക്സി നഗരത്തിന്റെ ഔദ്യോഗിക വെബ്സൈറ്റ്
* സാക്സി  ചേംബർ ഓഫ് കൊമേഴ്സ്
* സാക്സി എക്കൊണോമിക്ക് ഡെവലപ്പ്മെന്റ് കോർപ്പറേഷൻ

വർഗ്ഗം:ടെക്സസിലെ പട്ടണങ്ങൾ
ന്യൂ ഹോപ്പ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു പട്ടണമാണ് **ന്യൂ ഹോപ്പ്**. 2010ലെ സെൻസസ് പ്രകാരം പട്ടണത്തിൽ 614 പേർ വസിക്കുന്നു.
## ഭൂമിശാസ്ത്രം
ന്യൂ ഹോപ്പ് പട്ടണത്തിന്റെ അക്ഷരേക്ഷാംശങ്ങൾ  ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം പട്ടണത്തിന്റെ മൊത്തം വിസ്തീർണ്ണം  ആണ്. ഇതുമൊത്തം കരപ്രദേശമാണ്.
## അവലംബം
പ്രോസ്പർ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിലും ഡെന്റൺ കൗണ്ടിയിലുമായി സ്ഥിതി ചെയ്യുന്ന ഒരു സമ്പന്നപട്ടണമാണ് **പ്രോസ്പർ**. ഡാളസ് - ഫോർട്ട്‌വർത്ത് മെട്രോപ്പൊളിറ്റൻ പ്രദേശത്ത് സ്ഥിതി ചെയ്യുന്ന പട്ടണത്തിലെ ശരാശരി വീടിന്റെ വില നാലു ലക്ഷം യു.എസ്. ഡോളറിനു മേലെയാണ്. 2010ലെ സെൻസസ് പ്രകാരം പട്ടണത്തിൽ 9,423 പേർ വസിക്കുന്നു.
## ഭൂമിശാസ്ത്രം
ന്യൂ ഹോപ്പ് പട്ടണത്തിന്റെ അക്ഷരേക്ഷാംശങ്ങൾ  ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം പട്ടണത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (1.09%) ജലവുമാണ്.

## അവലംബം


## പുറത്തേയ്ക്കുള്ള കണ്ണികൾ
* പ്രോസ്പർ പട്ടണത്തിന്റെ ഔദ്യോഗിക വെബ്സൈറ്റ്
* പ്രോസ്പർ അഗ്നിശമനസേനാ വിഭാഗം
* പ്രോസ്പർ പോലീസ് ഡിപ്പാർട്ട്മെന്റ്
പ്രിൻസ്ടൺ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു നഗരമാണ് **പ്രിൻസ്ടൺ**. 2010ലെ സെൻസസ് പ്രകാരം നഗരത്തിൽ 6,807 പേർ വസിക്കുന്നു.
## ഭൂമിശാസ്ത്രം
പ്രിൻസ്ടണിന്റെ അക്ഷരേഖാംശങ്ങൾ  ആണ്.

## അവലംബം


## പുറത്തേയ്ക്കുള്ള കണ്ണികൾ
* പ്രിൻസ്ടൺ നഗരം
* പ്രിൻസ്ടൺ കമ്മ്യൂണിറ്റി വായനശാല 
* ദി പ്രിൻസ്ടൺ ഹെറാൾഡ്

വർഗ്ഗം:ടെക്സസിലെ പട്ടണങ്ങൾ
കർബല

ബാഗ്ദാദിൽ നിന്ന് ഏകദേശം 100 കി.മീ. (62 മൈൽ) തെക്കുപടിഞ്ഞാറായി ഇറാഖിൻറെ മധ്യഭാഗത്തായി സ്ഥിതി ചെയ്യുന്ന ഒരു പട്ടണമാണ് **കർബല** (അറബി: كربلاء). ഇത് റസാസ തടാകം എന്നുകൂടി അറിയപ്പെടുന്ന മിൽഹ് തടാകത്തിന് ഏതാനും മൈൽ കിഴക്കായി സ്ഥിതിചെയ്യുന്നു. 1,218,732 (2018)  ജനസംഖ്യയുള്ള കർബല പട്ടണം, കർബല സംസ്ഥാനത്തിന്റെ തലസ്ഥാനം കൂടിയാണ്.

എ.ഡി. 680ൽ നടന്ന കർബല യുദ്ധത്തിന്റെ പേരിലാണ് കർബല പ്രശസ്തമായത്. മക്കക്കും മദീനക്കും ശേഷം ഷിയാ മുസ്ലിംകളുടെ പുണ്യസ്ഥലമാണ് കർബല. ഇമാം ഹുസൈൻ ഷ്രിനിന്റെ ജന്മസ്ഥലം കൂടിയാണ് കർബല. ഹുസൈൻ ബിൻ അലിയുടെ (ഇമാം ഹുസൈൻ) ശവകുടീരം എന്ന നിലയിലും കർബല അറിയപ്പെടുന്നു. വർഷം തോറും ഈ ശവകുടീരത്തിൽ ഷിയാ മുസ്ലിംകൾ അനുസ്മരിക്കാനെത്തുന്നു. ഷിയാ മുസ്ലികളും സുന്നി മുസ്ലികളും കർബലയെ വിശുദ്ധ സ്ഥലമായി കാണുന്നു.

## അവലംബം

## പുറംകണ്ണികൾ

* കർബല - സാക്രഡ് ഡെസ്റ്റിനേഷൻസ്
* ഷിയാ - കർബല കവിത 
* കർബല - മനുഷ്യകുലത്തിനൊരു പാഠം 
* കർബല ഉദ്ധരണികളും വാക്കുകളും 
* ഓൺലൈൻ സുന്നി ബുക്ക്: ട്രാജെഡി ഓഫ് കർബല 

വർഗ്ഗം:ഇറാഖിലെ നഗരങ്ങൾ
അന്ന (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു പട്ടണമാണ് **അന്ന**. 2020 ലെ യുഎസ് സെൻസസ് പ്രകാരം പട്ടണത്തിൽ  16,896 പേർ വസിക്കുന്നു. ഡാളസ്–ഫോർട്ട് വർത്ത് മെട്രോപ്ലെക്സിൽ അന്ന ഉൾപ്പെടുന്നു.

## ചരിത്രം
അമേരിക്കൻ ആഭ്യന്തരയുദ്ധത്തെത്തുടർന്ന്, ഹ്യൂസ്റ്റൺ, ടെക്സസ് സെൻട്രൽ റെയിൽവേ കോർസിക്കാനയ്ക്ക് വടക്ക് ഭാഗത്തേക്ക് റെയിൽപ്പാത സ്ഥാപിക്കൽ പുനരാരംഭിക്കുകയും 1872 ൽ ഈ പ്രദേശത്തുകൂടി പാത കടന്നുപോകുകയും ചെയ്തു. 1883 ൽ അന്ന പട്ടണം ആസൂത്രണം ചെയ്യുന്ന സയമത്ത് അവിടെ 20 പേരുടെ ജനസംഖ്യയും രണ്ട് കടകളും ഒരു ആവിയിൽ പ്രവർത്തിക്കുന്ന ധാന്യ മില്ലും ഒരു ബാപ്റ്റിസ്റ്റ് പള്ളിയും ഉണ്ടായിരുന്നു. ആ വർഷം ഒരു തപാലാഫീസ് തുറന്നു. 1885 ൽ, ഇവിടെ ഒരു റെയിൽ‌വേ ഡിപ്പോ നിർമ്മിക്കപ്പെട്ടു.

1890 ആയപ്പോഴേക്കും പട്ടണത്തിലെ ജനസംഖ്യ വർദ്ധിക്കുകയും ഇത് ഏകദേശം 200 ആയി മാറുകയും ചെയ്തു. 1913-ൽ ജോൺ എൽ. ഗ്രീർ പട്ടണത്തിലെ ആദ്യത്തെ മേയറായി, പട്ടണം സംയോജിപ്പിക്കപ്പെട്ടു.

## ഭൂമിശാസ്ത്രം
അന്ന നഗരത്തിന്റെ അക്ഷരേക്ഷാംശങ്ങൾ  ആണ്.

അന്ന നഗരത്തിന്റെ വെബ്സൈറ്റ് പ്രകാരം നഗരത്തിന്റെ മൊത്തം വിസ്തീർണ്ണം 15 ചതുരശ്രമൈൽ ആണ്. ഇതുകൂടാതെ 60 ചതുരശ്രമൈൽ പ്ലാനിങ് പ്രദേശവുമുണ്ട്. **അന്ന** ഡാളസിന്റെയോ മക്കിന്നിയുടെയോ ഭാഗമല്ല.

## അവലംബം


## പുറം കണ്ണികൾ
* നഗരത്തിന്റെ ഔദ്യോഗിക വെബ്സൈറ്റ്
* 

വർഗ്ഗം:ഡാളസ് - ഫോർട്ട്‌വർത്ത് മെട്രോപ്ലക്സ്
വർഗ്ഗം:ടെക്സസിലെ കോളിൻ കൗണ്ടിയിലെ ജനവാസപ്രദേശങ്ങൾ
വർഗ്ഗം:ടെക്സസിലെ പട്ടണങ്ങൾ
വർഗ്ഗം:1867ൽ സ്ഥാപിതമായ ജനവാസപ്രദേശങ്ങൾ
സെലീന (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിലും ഡെന്റൺ കൗണ്ടിയിലുമായി സ്ഥിതി ചെയ്യുന്ന ഒരു നഗരമാണ് **സെലീന**.  2020 യുഎസ് സെൻസസ് പ്രകാരം സെലിനയിലെ ജനസംഖ്യ 16,739 ആയിരുന്നു. ഡാളസ്-ഫോർട്ട് ഫോർത്വർത്ത് മെട്രോപ്ലക്സിലെ കഴിഞ്ഞ മൂന്ന് വർഷങ്ങളായി (2019-2021) തുടർച്ചയായി അതിവേഗം വളരുന്ന പട്ടണമായി *ഡാളസ് ബിസിനസ് ജേണൽ* പട്ടണത്തെ റാങ്ക് ചെയ്തു. സെലീനയുടെ ജനസംഖ്യാ വളർച്ചാ നിരക്ക് 2015 മുതൽ 2019 വരെ 50.8% ആയിരുന്നു. പട്ടണത്തിന് ഉൾക്കൊള്ളാവുന്ന പരമാവധി ജനസംഖ്യ ഏകദേശം 378,000 ആണ്.

## ഭൂമിശാസ്ത്രം
സെലീന പട്ടണത്തിന്റെ അക്ഷരേക്ഷാംശങ്ങൾ  ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം പട്ടണത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (1.10%) ജലവുമാണ്.
## അവലംബം


## പുറത്തേയ്ക്കുള്ള കണ്ണികൾ
* സെലീന നഗരത്തിന്റെ ഔദ്യോഗിക വെബ്സൈറ്റ്
* ഗ്രേറ്റർ സെലീന ചേംബർ ഓഫ് കൊമേഴ്സ്
* സെലീന ISD

വർഗ്ഗം:ടെക്സസിലെ പട്ടണങ്ങൾ
മെസ്സിയർ 23

ധനു രാശിയിൽ സ്ഥിതിചെയ്യുന്ന ഒരു തുറന്ന താരവ്യൂഹമാണ് **മെസ്സിയർ 23** (**M23**) അഥവാ **NGC 6494**. ചാൾസ് മെസ്സിയറാണ് 1764 ജൂൺ 20-ന് ഈ താരവ്യൂഹത്തെ ആദ്യമായി നിരീക്ഷിച്ച് തന്റെ പട്ടികയിൽ ഇരുപത്തിമൂന്നാമത്തെ അംഗമായി ഉൾപ്പെടുത്തിയത്.

## സവിശേഷതകൾ
ഇടത്തരം ദൂരദർശിനികളുപയോഗിച്ച് ഈ താരവ്യൂഹത്തെ നിരീക്ഷിക്കാൻ സാധിക്കും. ഭൂമിയിൽ നിന്ന് 2150 പ്രകാശവർഷം ആണ് M23-ലേക്കുള്ള ദൂരം. 150 ഓളം നക്ഷത്രങ്ങൾ ഈ താരവ്യൂഹത്തിൽ നിരീക്ഷിക്കപ്പെട്ടിട്ടുണ്ട്, ഇവയിൽ ഏറ്റവും പ്രകാശം കൂടിയവയുടെ ദൃശ്യകാന്തിമാനം 9.2 ആണ്.

300px|ലഘുചിത്രം|നടുവിൽ|M23 ന്റെ സ്ഥാനം

വർഗ്ഗം:തുറന്ന താരവ്യൂഹങ്ങൾ
വർഗ്ഗം:ധനു (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
വേങ്ങശ്ശേരി

കലാ - സാംസ്കാരിക സംശുദ്ധിയുടെ പ്രതീകമായ പാലക്കാട് ജില്ലയിലെ ഒറ്റപ്പാലം താലൂക്കിൽ അമ്പലപ്പാറ പഞ്ചായത്തിലെ ഗ്രാമീണ ഭംഗി തുളുമ്പി നിൽക്കുന്ന നിഷ്കളങ്കമായ ഒരു കൊച്ചു ഗ്രാമം ആണ് വേങ്ങശ്ശേരി.

കിഴക്ക് തടുക്കശ്ശേരിയും ,തെക്ക് മുളഞ്ഞൂറും ,പടിഞ്ഞാറ് കണ്ണമംഗലവും , വടക്ക് വേട്ടേക്കരയും അതിരുകൾ. നെൽ വയലുകളും , നിളയിൽ ലയിക്കുവാനായി ആഹ്ലാദ തിമിർപ്പോടെ വടക്കു നിന്നും തെക്കോട്ടൊഴുകുന്ന തോടുമാണ് (നീരരുവി ) വേങ്ങശ്ശേരിയുടെ പ്രധാന ആകർഷണീയങ്ങൾ .

സമീപ ദേശമായ മുളഞ്ഞൂർ പഞ്ചായത്തിലെ ദേവിയായ മുളഞ്ഞൂർ മുത്തിയുടെ മക്കൾ കുടിയിരിക്കുന്ന പുതുക്കുളങ്ങര ഭഗവതി (ജല ദുർഗ) ക്ഷേത്രം , വയങ്കാവിൽ ഭഗവതി ക്ഷേത്രം എന്നീ ദേവീ ക്ഷേത്രങ്ങളും, തിമിലയിൽ ശിവ ക്ഷേത്രവും ആണ് വേങ്ങശ്ശേരിയിലെ പ്രധാനപ്പെട്ട ആരാധനാലയങ്ങൾ. അതിവിപുലമായി അയ്യപ്പൻ വിളക്ക് ആഘോഷിക്കുന്ന സ്വകാര്യ ക്ഷേത്രമായ കോണിയമ്പാറ അയ്യപ്പൻ ക്ഷേത്രവും വേങ്ങശ്ശേരിയുടെ പ്രൗഡികളിൽ ഒന്ന് തന്നെ. വേങ്ങശ്ശേരിയിലെ പ്രധാനപെട്ട വാണിജ്യകേന്ദ്രം "വേങ്ങശ്ശേരി സെന്റർ" ആണ് . അടുത്തുള്ള കൊച്ചു പട്ടണങ്ങൾ യഥാക്രമം അമ്പലപാല , മണ്ണൂർ , പാതിരിപ്പാല തുടങ്ങിയവയും വലിയ പട്ടണങ്ങൾ ഒറ്റപ്പാലവും പാലക്കാടുമാണ്.

എൽ.പി.സ്കൂൾ, വി.കെ.എം.യു.പി. സ്കൂൾ , എൻ .എസ്‌ .എസ് . ഹൈസ്കൂൾ എന്നിവയാണ് വേങ്ങശ്ശേരിയിലെ പ്രധാനപ്പെട്ട വിദ്യാഭ്യാസ സ്ഥാപനങ്ങൾ . പ്രദേശങ്ങളെ ബന്ധിപ്പിക്കുന്ന സഞ്ചാര സൗകുമാര്യത്തിൽ പ്രതീകമായ അകവണ്ട പാലം വേങ്ങശ്ശേരിയുടെ ചരിത്ര അടയാളങ്ങളിൽ ഒന്നാണ് . അടുത്ത സിനിമ ശാലകൾ ലക്കിടി ലാഡെൻ , ഒറ്റപാലം ലക്ഷ്മി , ജാസ് തുടങ്ങിയവയാണ് . അടുത്തുളള സർക്കാർ നിയന്ത്രണത്തിലുള്ള ആരോഗ്യ കേന്ദ്രങ്ങൾ അമ്പലപ്പാറ പ്രാഥമീകാരോഗ്യ കേന്ദ്രവും , ഒറ്റപ്പാലം സർക്കാർ ആശുപത്രിയുമാണ്. കൂടാതെ വള്ളുവനാട് ആശുപത്രിയും കണ്ണിയംപുറം ആശുപത്രിയും സ്വകാര്യ മേഖലയിലെ പ്രധാനപെട്ട ആരോഗ്യ കേന്ദ്രങ്ങൾ . 

പ്രശസ്തമായ പാന്തേഴ്സ് ആർട്സ് ആൻറ് സ്പോർട്സ് ക്ലബും , കോരപ്പത്ത് ദേവദാസ് സ്മാരക വായന ശാലയും വേങ്ങശ്ശേരിയിലെ  പ്രധാന  യുവജന സാംസ്കാരിക വേദികളാണ് . അമ്പലപ്പാറ  സർവീസ് സഹകരണ ബാങ്കിന്റെ ശാഖയാണ് വെങ്ങാശ്ശേരിയിലെ ഏക ധനകാര്യ സ്ഥാപനം .അമ്പലപ്പാറയിലെ പഞ്ചാബ് നാഷനൽ ബാങ്ക് ആണ് അടുത്തുള്ള ഏക ദേശസാൽകൃത ബാങ്ക്. വേങ്ങശ്ശേരിയിലെ സെൻ്ററിൽ സ്റ്റേറ്റ് ബാങ്ക് എടിഎം ഉണ്ട്.

ഏഴു ദിവസം നീണ്ടു നിൽക്കുന്ന കലാസന്ധ്യകളോടെയുള്ള കൂത്ത് ദിനങ്ങൾക്ക് ശേഷം നാലു ദിക്കിൽ നിന്നും ഗജവീരന്മാരുടെ അകമ്പടിയായി മേളക്കൊഴുപ്പോടെ ഒഴുകിയെത്തുന്ന വയങ്കാവിലെ പൂര മഹോത്സവമാണ് വേങ്ങശ്ശേരിയുടെ വർണ്ണ പൊലിമയുള്ള ജനകീയ ആഘോഷങ്ങളിലും പ്രധാനം .

ഒറ്റപാലത്ത് നിന്നും അമ്പലപാറ വഴി ഏകദേശം 15 കിലോമീറ്ററും, പാലക്കാട്ടു നിന്നും പത്തിരിപാല വഴി ഏകദേശം 25 കിലൊമീറ്ററും സഞ്ചരിച്ചാൽ വേങ്ങശ്ശേരിയിൽ എത്തിച്ചേരാം. തൊട്ടടുത്ത റയിൽവെ സ്റ്റേഷൻ ഒറ്റപ്പാലം റയിൽവെ സ്റ്റേഷനും അടുത്ത എയർപോർട്ട് കോയമ്പത്തൂർ എയർപോർട്ടും ആണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ക്രിസ്റ്റോഫ് സനൂസി

പ്രശസ്തനായ ഒരു പോളിഷ് ചലച്ചിത്രസംവിധായകനും നിർമ്മാതാവും തിരക്കഥാകൃത്തുമാണ് **ക്രിസ്റ്റോഫ് സനൂസി** (ഇംഗ്ലീഷ്: Krzysztof Pius Zanussi).

## ജീവിതരേഖ
1939 ജൂലൈ 17-ന് വാഴ്‌സോയിൽ ജനിച്ച സനൂസി വാഴ്‌സോ സർവ്വകലാശാലയിൽ നിന്ന് ഭൗതികശാസ്ത്രത്തിലും ക്രാക്കോയിലെ ജാഗിയെല്ലോനിയൻ സർവ്വകലാശാലയിൽ നിന്ന് തത്ത്വശാസ്ത്രത്തിലും ബിരുദം നേടി. 1969-ൽ തന്റെ ആദ്യത്തെ ഫീച്ചർ ഫിലിം സംവിധാനം ചെയ്തു. 1972-ൽ സംവിധാനം ചെയ്ത *ഇല്യൂമിനേഷൻ* നിരവധി പുരസ്കാരങ്ങൾ നേടി. 2012 നവംബറിൽ ഗോവയിൽ വെച്ച് നടന്ന അന്തർദേശീയ ചലച്ചിത്രമേളയിൽ സമഗ്രസംഭാവനയ്ക്കുള്ള പുരസ്കാരം നൽകി ഇദ്ദേഹത്തെ ആദരിച്ചു. നാടകസംവിധായകൻ, ഗ്രന്ഥകാരൻ എന്നീ നിലകളിലും ഇദ്ദേഹം ശ്രദ്ധേയനാണ്. 1990-94 കാലഘട്ടത്തിൽ സനൂസി യൂറോപ്യൻ ഫെഡറേഷൻ ഓഫ് ഓഡിയോ വിഷ്വൽ പ്രൊഡ്യൂസേഴ്സ് അസോസിയേഷന്റെ പ്രസിഡണ്ട് സ്ഥാനം വഹിച്ചിരുന്നു. യൂറോപ്യൻ ഫിലിം അക്കാദമി ബോർഡ്, പോളിഷ് അക്കാദമി ഓഫ് സയൻസ് തുടങ്ങിയവയിൽ അംഗമായി പ്രവർത്തിക്കുന്നു.

## ചലച്ചിത്രങ്ങൾ
* *ദ സ്ട്രക്ചർ ഓഫ് ക്രിസ്റ്റൽസ്* (1969)
* *ഫാമിലി ലൈഫ്* (1970)
* *ബിഹൈൻഡ് ദ വോൾ* (1971)
* *ഇല്യൂമിനേഷൻ* (1972)
* *എ വുമൺസ് ഡിസിഷൻ* (1975)
* *കാമോഫ്ലാഷ്* (1977)
* *സ്പൈറൽ* (1978)
* *ദ കോൺട്രാക്ട്* (1980)
* *കോൺസ്റ്റന്റ് ഫാക്ടർ* (1980)
* *ഫ്രം എ ഫാർ കൺട്രി* (1981)
* *ഇംപരറ്റീവ്* (1982)
* *എ ഇയർ ഓഫ് ദ് ക്വയറ്റ് സൺ* (1984)
* *വെയെറെവർ യൂ ആർ* (1988)
* *ലൈഫ് ഓഫ് എ ലൈഫ്* (1990)
* *ദ സയലന്റ് ടച്ച്* (1992)
* *വീക്കെൻഡ് സ്റ്റോറീസ്* (1996)
* *അറ്റ് ഫുൾ ഗാലപ്പ്* (1996)
* *ഔവർ ഗോഡ്‌സ് ബ്രദർ* (1997)
* *സപ്ലിമെന്റ്* (2001)
* *റീവിസിറ്റഡ്* (2009)
## പുരസ്കാരങ്ങൾ
* ഗോൾഡൻ ലെപ്പേർഡ് പുരസ്കാരം, ലൊകാർണോ,1974   - *ഇല്യൂമിനേഷൻ* 
* മികച്ച സംവിധായകനുള്ള പുരസ്കാരം, കാൻ,1980  - *ദ കോൺസ്റ്റന്റ് ഫാക്ടർ* 
* സ്പെഷ്യൽ ജൂറി പുരസ്കാരം - വെനീസ്,1982 - *ഇംപരറ്റീവ്* 
* ഗോൾഡൻ ലയൺ പുരസ്കാരം, വെനീസ്,1984 - *എ ഇയർ ഓഫ് ദ് ക്വയറ്റ് സൺ*
* ഗ്രാൻഡ് പ്രിക്സ് പുരസ്കാരം, ടോക്കിയോ,1992 - *ദ സയലന്റ് ടച്ച്* 
* സ്പെഷ്യൽ ജൂറി പുരസ്കാരം - ടോക്കിയോ,1996 - *അറ്റ് ഫുൾ ഗാലപ്പ്*

## അവലംബം

വർഗ്ഗം:പോളിഷ് ചലച്ചിത്ര സംവിധായകർ
വർഗ്ഗം:1939-ൽ ജനിച്ചവർ
വെട്ടക്കൽ

ആലപ്പുഴ ജില്ലയിലെ ചേർത്തലയ്ക്കടുത്തുള്ള തീരദേശഗ്രാമമാണ് **വെട്ടക്കൽ**. പട്ടണക്കാട് പഞ്ചായത്ത് അതിർത്തിക്കുള്ളിലാണ്, ഈ ഗ്രാമം സ്ഥിതിചെയ്യുന്നത്. പട്ടണക്കാട് പഞ്ചായത്തിലെ വെട്ടക്കൽ, കോനാട്ടുശ്ശേരി വടക്ക്‌, കോനാട്ടുശ്ശേരി തെക്ക്‌, അരാശുപുരം, ആറാട്ടുവഴി, വെട്ടക്കൽ പടിഞ്ഞാറ് എന്നീ വാർഡുകൾ വെട്ടക്കൽ ഗ്രാമത്തിലുൾപ്പെടുന്നു.

## ചരിത്രം
ഇന്നു ചേർത്തല എന്നറിയപ്പെടുന്ന കരപ്പുറംപ്രദേശം കൊച്ചിരാജാവിന്റെ ഭരണത്തിൻകീഴിലായിരുന്നു. കൊച്ചിയുടെ ഭരണത്തിലിരിക്കവേ, കരപ്പുറത്തെ ഫലഭൂയിഷ്ഠമായ ഒരു പ്രദേശം, ജൂതവംശജനായ കോച്ചായ്ക്കു കൊച്ചിരാജാവു പാരിതോഷികമായി പതിച്ചുകൊടുത്തു. കോച്ചായ്ക്കു പതിച്ചുകൊടുത്ത ഈ പ്രദേശമാണ്, *വെട്ടക്കൽ* എന്നപേരിൽ അറിയപ്പെടുന്നത്. അക്കാലത്ത്, ഈ പ്രദേശത്തു  വെട്ടംപകർന്നുനിന്നിരുന്ന വലിയൊരു കൽവിളക്കുണ്ടായിരുന്നുവെന്നും അതിൽനിന്നാണു വെട്ടക്കലെന്ന പേരുണ്ടായതെന്നും പഴമക്കാർ പറയുന്നു. 

മാർത്താണ്ഡവർമ്മ മഹാരാജാവ് കൊച്ചിരാജ്യമാക്രമിക്കുകയും തിരുവിതാംകൂറും കൊച്ചിയുംതമ്മിലുള്ള സന്ധിയുടെയടിസ്ഥാനത്തിൽ, കൊച്ചിയുടെ ഭാഗമായിരുന്ന കരപ്പുറം തിരുവിതാംകൂർരാജാവിനു വിട്ടുകൊടുക്കുകയുമുണ്ടായി.
1760 ആഗസ്റ്റ് 15ന് (കൊല്ലവർഷം 936 ചിങ്ങം മൂന്നിന്) ശുചീന്ദ്രത്തുവച്ചാണ്, തിരുവിതാംകൂർ - കൊച്ചി രാജാക്കന്മാർ ഈ കരാർ ഒപ്പിട്ടത്.
തിരുവിതാംകൂർ - കൊച്ചി കരാർപ്രകാരം കരപ്പുറം (ഇന്നത്തെ ചേർത്തല) തിരുവിതാംകൂറിനു കീഴിലായെങ്കിലും വെട്ടക്കൽപ്രദേശം കോച്ചായുടെ ജന്മിത്തത്തിൻകീഴിൽത്തന്നെ തുടർന്നു. 

അക്കാലത്ത്, ജോലിക്കു ന്യായമായ കൂലിയോ മാന്യമായിജീവിക്കാനുള്ള അവകാശമോ നൽകാതെ, ജന്മികൾ കീഴാളരെ അടിച്ചമർത്തിയിരുന്നു. നവോത്ഥാനപ്രസ്ഥാനംവഴിയും നിവർത്തന പ്രക്ഷോഭങ്ങൾവഴിയും  ക്രമേണ ഇതിനെതിരെയുള്ള പോരാട്ടമാരംഭിച്ചു. ശ്രീനാരായണഗുരുവിൻ്റെ നേതൃത്വത്തിലുള്ള സാമൂഹ്യപരിഷ്ക്കരണ - നവോത്ഥാനപ്രസ്ഥാനമാണ് ഈ പോരാട്ടങ്ങളെ ത്വരിതപ്പെടുത്തിയത്. ഇസ്രായേലിൻ്റെ രൂപീകരണത്തെത്തുടർന്ന്, കോച്ചായുടെ കൊട്ടാരം കേരളസർക്കാരിനു വിട്ടുകൊടുത്തുകൊണ്ട്, ജൂതർ വെട്ടക്കൽനിന്ന്, തങ്ങളുടെ മാതൃരാജ്യമായ ഇസ്രയേലിലേക്കു മടങ്ങിപ്പോയി. കോച്ചായുടെ കൊട്ടാരമാണ് ഇന്നു നിലവിലുള്ള വെട്ടക്കൽ സർക്കാർ ആശുപത്രിയുടെ പ്രധാനകെട്ടിടം.

## അതിരുകൾ
കിഴക്കു പട്ടണക്കാട്, പടിഞ്ഞാറ്     അറബിക്കടൽ, തെക്കു കടക്കരപ്പള്ളി, വടക്ക് അഴീക്കൽ ഗ്രാമം എന്നിവയാണ് ഈ ഗ്രാമത്തിന്റെ അതിരുകൾ.

## തൊഴിലുകൾ
കൃഷി, മത്സ്യബന്ധനം, കയർ - കയറുൽപന്നനിർമ്മാണം തുടങ്ങിയവയാണ്, ഈ പ്രദേശത്തെ ജനങ്ങളുടെ പ്രധാനതൊഴിലുകൾ

## വിദ്യാഭ്യാസസ്ഥാപനങ്ങൾ
കോനാട്ടുശ്ശേരി ഗവണ്മെൻ്റ് ലോവർ പ്രൈമറി സ്കൂളാണ് ഈ ഗ്രാമത്തിലെ ഏകവിദ്യാലയം.

## സർക്കാർ സ്ഥാപനങ്ങൾ
വെട്ടക്കൽ ഗവ: ആശുപത്രി, പട്ടണക്കാട് വില്ലേജ് ഓഫീസ്, വെട്ടക്കൽ പോസ്റ്റ് ഓഫീസ് തുടങ്ങിയവയാണ് പ്രധാന സർക്കാർ സ്ഥാപനങ്ങൾ
## ആരാധനാലയങ്ങൾ
മൂർത്തിക്കൽ ക്ഷേത്രം, ആരാശുപുരം സെൻറ് ജോർജ്ജ് പള്ളി,ആറാട്ടുവഴി ശ്രീരാമ ക്ഷേത്രം, വെട്ടക്കൽ ജുമാ മസ്ജിദ്, ആറാട്ടുവഴി അവർ ലേഡി ഓഫ് അസംപ്ഷൻ പള്ളി, ശ്രീ ഘണ്ഠാകർണ്ണ ക്ഷേത്രം, വെട്ടക്കൽ (ബീച്ച്)സെൻറ് ആന്റണീസ് പള്ളി എന്നിവയാണ് ഇവിടെയുള്ള പ്രധാന ആരാധനാലയങ്ങൾ.
## പ്രമുഖവ്യക്തികൾ

മികച്ച അദ്ധ്യാപികയ്ക്കുള്ള സംസ്ഥാനസർക്കാരിന്റേയും കേന്ദ്രസർക്കാരിൻ്റെയും പുരസ്കാരങ്ങൾനേടിയ വിജയമ്മ ടീച്ചർ കോനാട്ടുശ്ശേരി ഗവണ്മെൻ്റ് എൽ.പി. സ്കൂളിലെ പ്രധാനാദ്ധ്യാപികയായിരുന്നു.. മികച്ച അദ്ധ്യാപികയ്ക്കുള്ള സംസ്ഥാനസർക്കാർപുരസ്കാരം നേടിയ താഹിറബീവി ടീച്ചറും കോനാട്ടുശ്ശേരി ഗവണ്മെൻ്റ് എൽ. പി. സ്കൂളിലെ പ്രധാനാദ്ധ്യാപികയാണ്.

മികച്ച സാമൂഹികപ്രവർത്തകനുള്ള പുരസ്കാരജേതാവായ വെട്ടക്കൽ മജീദ് ഈ ഗ്രാമത്തിൽനിന്നുള്ളയാളാണ്.

## അവലംബങ്ങൾ
ഡീവിയന്റ്ആർട്ട്

ഉപയോക്താക്കൾ നിർമ്മിക്കുന്ന വിവിധ തരത്തിലുള്ള കലാരൂപങ്ങൾ പ്രദർശിപ്പിക്കുന്ന ഒരു ഓൺലൈൻ സമൂഹമാണ് **ഡേവിയന്റ്ആർട്ട്**. ആംഗലേയം:deviantArt. സ്കോട്ട് ജാർക്കോഫ്, മാത്യൂ സ്റ്റീഫെൻസ്, ആംഗളോ സോറ്റീറ തുടങ്ങിയവർ ചേർന്ന് 2000 ആഗസ്റ്റ് 7നാണ് ഡേവിയൻആർട്ട് ആരംഭിച്ചത്. ഡേവിയൻആർട്ട് ഇൻകോർപ്പറേറ്റഡിന്റെ ആസ്ഥാനം അമേരിക്കയിലെ കാലിഫോർണിയ സംസ്ഥാനത്തെ ലോസ് ആഞ്ചലസിലെ ഹോളിവുഡ് ഭാഗത്തായാണ് സ്ഥിതി ചെയ്യുന്നത്.

ഡേവിയന്റ്ആർട്ട് എല്ലാ വിധ കലാകാരന്മാർക്കും അവരുടെ കല പ്രദർശിപ്പിക്കാനും അതിനെ സംബന്ധിച്ച് ചർച്ച ചെയ്യാനുമുള്ള വേദിയൊരുക്കുന്നു. കലാരൂപങ്ങൾ ഡിജിറ്റൽ ആർട്ട്, ഫോട്ടോഗ്രഫി, പാരമ്പര്യ കല, സാഹിത്യം, ഫ്ലാഷ്, ചലച്ചിത്രനിർമ്മാണം, അപ്ലികേഷൻ സ്കിന്നുകൾ, ഓപ്പറേറ്റിംഗ് സിസ്റ്റം കസ്റ്റമൈസേഷനുകൾ എന്നിങ്ങനെ തരം തിരിച്ചിരിക്കുന്നു. ഡൗൺലോഡ് ചെയ്യാവുന്ന ടൂട്ടോറിയലുകൾ, സ്റ്റോക്ക് ഫോട്ടോഗ്രഫി എന്നിവയും ഡേവിയന്റ്ആർട്ടിൽ ലഭ്യമാണ്. ഗ്രൂപ്പുകൾ, ജേണലുകൾ, പോളുകൾ, പോർട്ട്ഫോളിയോകൾ എന്നിവക്കുള്ള ഉപകരണങ്ങളും ഡേവിയന്റ്ആർട്ടിൽ ലഭ്യമാണ്.

ഫെല്ല എന്നു പേരുള്ള ഒരു  ചെറിയ റോബോട്ടിക് പൂച്ചയാണ് ഡേവിയന്റ്ആർട്ടിന്റെ ഔദ്യോഗിക ഭാഗ്യചിഹ്നം.

2010 ആഗസ്റ്റോടെ സൈറ്റിലെ അംഗങ്ങളുടെ എണ്ണം 14.5 ദശലക്ഷം കവിഞ്ഞു. 100 ദശലക്ഷം കലാരൂപങ്ങളും ദിനേന 140,000 കലാരൂപ സമർപ്പണവും നടക്കുന്നുണ്ട്. അംഗങ്ങൾ ദിനേന 1.4 ദശലക്ഷം കലാരൂപങ്ങളെ ഫേവറിറ്റുകളായി തിരഞ്ഞെടുക്കുകയും 1.5 ദശലക്ഷം അഭിപ്രായങ്ങൾ പ്രകടിപ്പിക്കുകയും ചെയ്യുന്നുണ്ട്. 2008ൽ കോംപീറ്റ്.കോം നടത്തിയ പഠനപ്രകാരം വർഷം തോറും ചുരുങ്ങിയത് 36 ദശലക്ഷം പേർ ഡേവിയന്റ്ആർട്ട്.കോം എന്ന വെബ്സൈറ്റ് സന്ദർശിക്കുന്നുണ്ട്. 2011 ജൂലൈയിലെ കണക്ക് പ്രകാരം ലോകത്തിലെ 13ആമത്തെ വലിയ സോഷൽ നെറ്റ്വർക്കാണ് ഡേവിയന്റ് ആർട്ട്.

## അവലംബം

## പുറംകണ്ണികൾ

* 

വർഗ്ഗം:കല
മെസ്സിയർ വസ്തു

[250px|ലഘുചിത്രം|വലത്ത്‌|മെസ്സിയർ എം1 എന്ന് പേര് നൽകിയ [ക്രാബ് നെബുല.]]
ഫ്രഞ്ചുകാരനായ വാൽനക്ഷത്ര നിരീക്ഷകൻ ചാൾസ് മെസ്സിയർ നിരീക്ഷണപഠനങ്ങളിലൂടെ പട്ടികയിലാക്കിയ ഖഗോളവസ്തുക്കളാണു **മെസ്സിയർ വസ്തു** (Messier object) എന്നറിയപ്പെടുന്നത്. വാൽ നക്ഷത്രനിരീക്ഷകനായിരുന്ന മെസ്സിയറിനെ വാൽനക്ഷത്രത്തോട് സാദൃശ്യമുള്ളതായ കുറേ ഖഗോള വസ്തുക്കൾ, വല്ലാതെ ബുദ്ധിമുട്ടിലാക്കി. ഇങ്ങനെയുള്ള ഖഗോളവസ്തുക്കളെ വാൽനക്ഷത്രങ്ങളായി തെറ്റിദ്ധരിക്കാതിരിക്കാൻ, മെസ്സിയർ 1771ൽ ഇവയ്ക്കെല്ലാം ഓരോ സംഖ്യ കൊടുത്ത് പട്ടികയിലാക്കി. അസിസ്റ്റന്റായിരുന്ന പിയർ മെക്കെയിൻ ആണ് മെസ്സിയറിനെ ഇതിനു വേണ്ടി സഹായിച്ചത്. ഈ വസ്തുക്കളാണു് പിന്നീടു് മെസ്സിയർ വസ്തു എന്നറിയപ്പെട്ടത്. മെസ്സിയർ വസ്തുക്കൾ എല്ലാം തന്നെ ഗാലക്സികളോ, നെബുലകളോ, ഓപ്പൺ ക്ലസ്റ്ററുകളോ, ഗ്ലോബുലാർ ക്ലസ്റ്ററുകളോ ആണെന്നു് പിന്നീടു് തെളിയിക്കപ്പെട്ടു.

സമാനമായ മറ്റൊരു പട്ടിക 1654ൽ ജിയോവാന്നി ഹോഡിയെർണ പ്രസിദ്ധീകരിച്ചിരുന്നു. എന്നാൽ മെസ്സിയറിന്റെ പട്ടികക്ക് ഇതുമായി യാതൊരു ബന്ധവും ഉണ്ടായിരുന്നില്ല.

## ഇതും കാണുക
* മെസ്സിയർ വസ്തുക്കളുടെ പട്ടിക

വർഗ്ഗം:മെസ്സിയർ വസ്തുക്കൾ
സർജിക്കൽ സ്യുച്ചർ

ശസ്ത്രക്രിയക്ക് ശേഷമോ  അപകടത്തെ തുടർന്നോ ഉണ്ടാകുന്ന മുറിവുകളിൽ ശരീരഭാഗങ്ങൾ തുന്നിച്ചേർക്കാൻ ഉപയോഗിക്കുന്ന ഒരു മെഡിക്കൽ ഉപകരണം ആണ് **സർജിക്കൽ സ്യുച്ചർ** . ഇതിൽ സാധാരണയായി ഒരു സൂചിയും നൂലും അടങ്ങിയിരിക്കുന്നു. ഇതിൽ സൂചി പല വലിപ്പത്തിലും ആകൃതികളിലും കാണപെടുന്നു. തൊലിയിൽ തുന്നലിടാൻ ഉപയോഗിക്കുന്ന സൂചിയും പേശികളും മറ്റും തുന്നിച്ചേർക്കാനുപയോഗിക്കുന്ന സൂചിയും വ്യത്യസ്തമാണ്. നൂൽ കാറ്റ് ഗട്ട്, പ്രോലിൻ തുടങ്ങി പല വസ്തുക്കൾ കൊണ്ട് നിർമ്മിക്കപ്പെടുന്നു.

## അവലംബം


വർഗ്ഗം:ചികിത്സാരീതികൾ
വിരൽ

മനുഷ്യന്റെ കൈപ്പത്തി, കാൽപാദം എന്നിവയുടെ അഗ്രഭാഗങ്ങളാണ് **വിരലുകൾ**. ഓരോ കൈപ്പത്തിയിലും, കാൽപാദത്തിലും സാധാരണയായി അഞ്ചു വിരലുകൾ കാണുന്നു. കൈയിലെയും കാലിലേയും വിരലുകൾ സ്ഥാനവ്യത്യാസത്തിനനുസരിച്ച് തള്ളവിരൽ, ചൂണ്ടുവിരൽ, നടുവിരൽ, മോതിരവിരൽ, ചെറുവിരൽ എന്നിങ്ങനെ അറിയപ്പെടുന്നു.

വസ്തുക്കളെ കയ്യിൽ ഒതുക്കിപ്പിടിക്കാനും പെറുക്കിയെടുക്കാനും കൈവിരലുകൾ ഉപയോഗപ്പെടുന്നു. കൂടാതെ കൈവിരലുകൾ ശക്തിയേറിയ സ്പർശിനികളുമാണ്. നടക്കുമ്പോൾ അതത് പ്രതലങ്ങളിൽ പാദങ്ങൾ ഉറപ്പിക്കാൻ കാൽ വിരലുകൾ ഉപയോഗപ്പെടുന്നു.

ഇംഗ്ലീഷിൽ കൈ വിരലുകൾക്ക് ഫിൻഗർ (Finger) എന്നും കാലിലെ വിരലുകൾക്ക് ടോ (Toe) എന്നും പറയുന്നു.

മനുഷ്യന്റെ പത്ത് വിരലിന്റേയും വിരലടയാളം വ്യത്യസ്തമായിരിക്കും. ഒരേ പോലുള്ള വിരലടയാളം രണ്ടുപേർക്ക് ഉണ്ടായിരിക്കില്ല. ജനിക്കുമ്പോഴുണ്ടാകുന്ന വിരലടയാളം മരണം വരെ മാറുന്നില്ല. 

## കൈവിരലുകൾ
### അസ്ഥികൾ
കയ്യിന്റെ മണിക്കണ്ഠത്തിൽനിന്ന് ഓരോ വിരലുകൾക്കുമായി വെവ്വേറെ അസ്ഥികൾ വിടരുന്നുണ്ട്.  ഇവയെ മെറ്റാകാർപലുകൾ (Metacarpals)എന്നു പറയുന്നു. ഇവയോരോന്നിൽ നിന്നുമായി തള്ളവിരലിന്ന് രണ്ടും മറ്റു വിരലുകൾക്ക് മൂന്ന് വീതവും ഫലാംഗെസുകൾ (phalanges)എന്ന അസ്ഥികളും ഉണ്ട്.  വിരലുകളെ പ്രവർത്തിപ്പിക്കുന്ന പേശികൾ കൈപ്പത്തിയിലും കൈത്തണ്ടയിൽ മണികണ്ഠത്തിനോടു ചേർന്നുമാണുള്ളത്. രോമകൂപങ്ങളോട് ചേർന്ന് രോമങ്ങളെ എഴുന്നുനിൽക്കാൻ സഹായിക്കുന്ന നനുത്ത പേശികളല്ലാതെ വിരലുകളിൽ വേറെ മാംസപേശികളൊന്നുമില്ല.

### സ്പർശനം
ജനനേന്ദ്രിയങ്ങൾ ഒഴികെ ശരീരത്തിലെ മറ്റൊരവയവത്തിലും സ്പർശവും ചൂടും അറിയാനുള്ള സിരാതല്പങ്ങൾ വിരലുകളിലുള്ളത്രയും ബാഹുല്യത്തിൽ ഇല്ല.  അതുകൊണ്ടാണ് വസ്തുക്കളെ തോട്ടുനോക്കാനും ചൂടറിയാനുമായി നാം വിരലുകൾ ഉപയോഗിക്കുന്നത്.

## കാൽവിരലുകൾ

നടക്കുമ്പോൾ നമ്മുടെ ഭാരം വഹിക്കുകയും ശരീരസന്തുലനം ഉറപ്പാക്കുകയും മുന്നോട്ടുള്ള ആയം നൽകുകയുമാണ് കാൽവിരലുകളുടെ ധർമ്മം.

## അവലംബം

വർഗ്ഗം:ശരീരാവയവങ്ങൾ
കണ്ണൂർ - ആലപ്പുഴ എക്സിക്യുട്ടീവ് എക്സ്പ്രസ്

കണ്ണൂർ തീവണ്ടി നിലയം മുതൽ ആലപ്പുഴ തീവണ്ടി നിലയം വരെ പോകുന്ന ഒരു തീവണ്ടിയാണ് **എക്സിക്യുട്ടീവ് എക്സ്പ്രസ്** (ക്രമസംഖ്യ : 16307/16308) . വ്യാഴം, ശനി ദിവസങ്ങളിൽ എറണാകുളം തീവണ്ടിനിലയം വരെ (ക്രമസംഖ്യ : 16313/16314) പോകുന്ന ഈ തീവണ്ടിയ്ക്ക് കണ്ണൂർ മുതൽ ആലപ്പുഴ വരെ 26 സ്റ്റോപ്പുകളാണ് ഉള്ളത്.

## സ്റ്റോപ്പുകൾ
**കണ്ണൂർ - ആലപ്പുഴ**                                                                                    

* കണ്ണൂർ തീവണ്ടി നിലയം
* തലശ്ശേരി  
* മാഹി
* വടകര
* കൊയിലാണ്ടി
* കോഴിക്കോട് തീവണ്ടി നിലയം
* ഫറോക്ക്
* വള്ളിക്കുന്ന്  
* പരപ്പനങ്ങാടി  
* താനൂർ
* തിരൂർ
* തിരുനാവായ തീവണ്ടി നിലയം
* കുറ്റിപ്പുറം
* പട്ടാമ്പി
* ഷൊറണൂർ തീവണ്ടി നിലയം 
* വടക്കാഞ്ചേരി
* തൃശ്ശൂർ തീവണ്ടി നിലയം
* പുതുക്കാട്
* ഇരിങ്ങാലക്കുട
* ചാലക്കുടി
* അങ്കമാലി
* ആലുവ
* എറണാകുളം ടൗൺ തീവണ്ടിനിലയം 
* എറണാകുളം ജങ്ക്ഷൻ തീവണ്ടി നിലയം
* തുറവൂർ
* ചേർത്തല
* ആലപ്പുഴ തീവണ്ടി നിലയം

## അവലംബം


വർഗ്ഗം:കേരളത്തിലെ യാത്രാതീവണ്ടികൾ
കുഴന്തൈ ഫ്രാൻസിസ്

ഇന്ത്യക്കാരനായ സാമൂഹ്യ പ്രവർത്തകനാണ് **കുഴന്തൈ ഫ്രാൻസിസ്**. തമിഴ്‌നാട്ടിലെ കൃഷ്ണഗിരി ആസ്ഥാനമാക്കി പ്രവർത്തിക്കുന്ന *ഇന്റഗ്രേറ്റഡ് വില്ലേജ് ഡെവലപ്പ്‌മെന്റ് പ്രോഗ്രാം* (ഐ.വി.ഡി.പി.) എന്ന എൻ.ജി.ഒ. പദ്ധതിയുടെ ഡയറക്ടറാണ് ഇദ്ദേഹം. 2012 -ലെ ഏഷ്യൻ നൊബേൽ സമ്മാനം എന്നറിയപ്പെടുന്ന റമോൺ മാഗ്സസെ അവാർഡ് ലഭിച്ചു. തമിഴ്‌നാട്ടിൽ കൃഷ്ണഗിരി, ധർമപുരി പ്രദേശങ്ങളിലെ ഗ്രാമീണസ്ത്രീകളെ സാമ്പത്തികമായി ശാക്തീകരിക്കാൻ നടത്തിയ പ്രവർത്തനങ്ങളാണ് ഫ്രാൻസിസിനെ  മഗ്‌സസെ പുരസ്‌കാരത്തിനർഹനാക്കിയത്.

## അവലംബം

വർഗ്ഗം:സാമൂഹ്യപ്രവർത്തകർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:1946-ൽ ജനിച്ചവർ
ഏകദിന ക്രിക്കറ്റ് റെക്കോഡുകളുടെ പട്ടിക

ഏകദിന ക്രിക്കറ്റിലെ റെക്കോഡുകളാണ് ഈ ലേഖനത്തിൽ ഉൾപ്പെടുത്തിയിരിക്കുന്നത്. ടീം റെക്കോഡുകളും, വ്യക്തിഗത റെക്കോഡുകളും ഏകദിന ക്രിക്കറ്റിൽ വളരെയധികമുണ്ട്. അവയിൽ ചിലത് മാത്രമാണ് ഈ ലേഖനത്തിൽ ഉൾക്കൊള്ളിച്ചിരിക്കുന്നത്.

## അധിക വിവരങ്ങൾ
വ്യക്തിഗത, ടീം വിഭാഗങ്ങളിൽ ഓരോ വിഭാഗത്തിലും മികച്ച 5 പ്രകടനങ്ങളാണ് ഉൾക്കൊള്ളിച്ചിരിക്കുന്നത്.

## പട്ടിക സൂചകങ്ങൾ
**ടീം സൂചകങ്ങൾ**
* (300–3) മൂന്ന് വിക്കറ്റ് നഷ്ടത്തിൽ 300 റൺസ് നേടിയതിനെ സൂചിപ്പിക്കുന്നു.
* (300) പത്തു വിക്കറ്റ് നഷ്ടത്തിൽ 300 റൺസ് നേടിയതിനെ സൂചിപ്പിക്കുന്നു.

**ബാറ്റിങ് സൂചകങ്ങൾ**
* (100*) ഒരു ബാറ്റ്സ്മാൻ 100 റൺസ് നേടി പുറത്താകാതെ നിന്നതിനെ സൂചിപ്പിക്കുന്നു.
* (175) ഒരു ബാറ്റ്സ്മാൻ 175 റൺസ് നേടിയതിനു ശേഷം പുറത്തായതിനെ സൂചിപ്പിക്കുന്നു.

**ബൗളിങ് സൂചകങ്ങൾ**
* (5–100) ഒരു ബൗളർ 100 റൺസ് വഴ്ങ്ങി 5 വിക്കറ്റുകൾ നേടിയതിനെ സൂചിപ്പിക്കുന്നു.
* (5–1–20–2) അഞ്ച് ഓവറിൽ ഒരു മെയ്ഡിൻ ഓവറോടെ 20 റൺസ് വഴങ്ങി 2 വിക്കറ്റ് നേടിയതിനെ സൂചിപ്പിക്കുന്നു.

## ടീം റെക്കോഡുകൾ
### ടീം സ്കോറിങ് റെക്കോഡുകൾ                           ഏറ്റവും ഉയർന്ന ഇന്നിംഗ്‌സ് ടോട്ടലുകൾ
#### ഉയർന്ന മത്സര ടോട്ടലുകൾ

#### പിന്തുടർന്ന് വിജയിച്ച വലിയ സ്കോറുകൾ

#### കുറഞ്ഞ ഇന്നിങ്സ് സ്കോറുകൾ

## വ്യക്തിഗത റെക്കോഡുകൾ
### വ്യക്തിഗത ബാറ്റിങ് റെക്കോഡുകൾ
#### കൂടുതൽ റൺസ്

#### ഉയർന്ന വ്യക്തിഗത സ്കോറുകൾ

#### മികച്ച ബാറ്റിങ് ശരാശരി

#### ഉയർന്ന ബാറ്റിങ് പ്രഹരശേഷി

#### കൂടുതൽ ശതകങ്ങൾ

#### വേഗമേറിയ അർദ്ധശതകം

#### വേഗമേറിയ ശതകം

#### കൂടുതൽ സിക്സുകൾ

#### കൂടുതൽ ഫോറുകൾ

#### ഒരു കലണ്ടർ വർഷത്തിലെ കൂടുതൽ റൺസ്

### വ്യക്തിഗത ബൗളിങ് റെക്കോഡുകൾ
#### കൂടുതൽ വിക്കറ്റുകൾ

#### മികച്ച ബോളിങ് പ്രകടനങ്ങൾ

#### ഒരിന്നിങ്സിൽ വഴങ്ങിയ കൂടുതൽ റൺസ്

### വ്യക്തിഗത റെക്കോഡുകൾ (മറ്റുള്ളവ)
#### കൂടുതൽ മത്സരങ്ങൾ

## മികച്ച ഏകദിന കൂട്ടുകെട്ടുകളുടെ റെക്കോഡുകൾ
### ഉയർന്ന കൂട്ടുകെട്ടുകൾ

### ഓരോ വിക്കറ്റിലും ഉയർന്ന കൂട്ടുകെട്ടുകൾ

## ക്യാപ്റ്റൻസി റെക്കോഡുകൾ

## അവലംബം

## ഇതും കാണുക
* അന്താരാഷ്ട്ര ട്വന്റി20 ക്രിക്കറ്റ് റെക്കോഡുകളുടെ പട്ടിക
## പുറത്തേക്കുള്ള കണ്ണികൾ
* Cricket-records.com
* Howstat.com
* Cricmania.com 

വർഗ്ഗം:ക്രിക്കറ്റിലെ പട്ടികകൾ
ആങ്കിയോർനിസ്

തുവലുകൾ ഉള്ള  ചെറിയ പറക്കാത്ത ഇനം ദിനോസർ ആയിരുന്നു **ആങ്കിയോർനിസ്**. മധ്യ ജുറാസ്സിക്‌ കാലത്ത് ആണ് ഇവ ജീവിച്ചിരുന്നത്. തെറാപ്പോഡ വിഭാഗത്തിൽ പെട്ട ഇവ പക്ഷിളുടെയും ദിനോസറുകളുടെയും ഇടയിൽ ഉള്ള ഒരു പ്രധാന കണ്ണിയാണ്.
പേരിന്റെ അർഥം *പക്ഷികളോട് അടുത്ത* എന്നാണ്. ദിനോസറുകളിൽ കണ്ടെത്തിയതിൽ വെച്ച് ഭാരത്തിന്റെ കാര്യത്തിൽ ഏറ്റവും ചെറിയ ദിനോസർ ഇവയാണ്.

## ശരീര ഘടന
ഇവയുടെ ഭാരം ഏകദേശം 110 ഗ്രാം മാത്രം ആയിരുന്നു , അത് കൊണ്ട് തന്നെ ഇന്ന് വരെ കണ്ടെത്തിയതിൽ വെച്ച് ഏറ്റവും ഭാരം കുറഞ്ഞ ദിനോസർ ഇവയാണ് . നീളം 34 സെ മീ ആണ്.

## [[ഫോസ്സിൽ]]
ഇവയുടെ വളരെ നല്ല ഫോസ്സിലുകൾ കണ്ടെതിയിടുണ്ട് ഇതിൽ നിന്നും ഇവയുടെ തുവലിന്റെ ഘടന , നിറം എന്നിവ മനസ്സിലാകാൻ സാധിച്ചിടുണ്ട്. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. ഇത് വരെ മൂന്ന് ഫോസ്സിലുകൾ മാത്രമേ ശാസ്ത്ര ലോകത്തിന് പഠന വിധേയം ആകാൻ കഴിഞ്ഞിടുള്ളൂ ,എന്നാൽ സ്വകാര്യ ശേഖരം , മ്യൂസിയം എന്നിവിടങ്ങളിൽ  ഇവയുടെ നൂറു കണക്കിന് ഫോസ്സിലുകൾ ഉണ്ട്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
സുനന്ദ നായർ

ഒരു മോഹിനിയാട്ട നർത്തകിയാണ് **സുനന്ദ നായർ**. മോഹിനിയാട്ടമുൾപ്പെടെയുള്ള നൃത്തരംഗങ്ങൾക്കു നൽകിയ സമഗ്ര സംഭാവനകളെ മാനിച്ച് കേരള സംഗീതനാടക അക്കാദമി പുരസ്‌ക്കാരം ഇവർക്കു ലഭിച്ചു. ഇൻഡ്യൻ കൗൺസിൽ ഓഫ് റിലേഷൻസിന്റെ എംപേനൽഡ് ആർട്ടിസ്റ്റും നാഷണൽ ടിവിയിലെ എ ഗ്രഡ് ആർട്ടിസ്റ്റുമാണ് സുനന്ദ. മുംബെയിലാണ് ഇവർ ജനിച്ചതും വളർന്നതും. മോഹിനിയാട്ടത്തിൽ മുംബെ സർവ്വകലാശാലയിൽ നിന്നും ബിരുദവും ബിരുദാനന്തരബിരുദവും നേടി. 1990-കളിൽ ഭർത്താവിനൊപ്പം അമേരിക്കയിലെ ഹ്യസ്റ്റണിൽ സ്ഥിരതാമസമാക്കി. മോഹിനിയാട്ടത്തിന്റെ അന്തർദേശീയ അമ്പാസിഡറായും ഇവർ അറിയപ്പെടുന്നു.

## പുരസ്കാരങ്ങൾ
നിരവധി ദേശീയ അന്തർദേശീയ അംഗീകാരങ്ങൾ സുനന്ദയ്ക്കു ലഭിച്ചിട്ടുണ്ട്.
* അഭിനയ ശിരോമണി പുരസ്‌ക്കാരം
* കലാ സാഗർ അവാർഡ്
* ഗ്‌ളോബൽ ഇൻഡ്യൻ എക്‌സലൻസ് അവാർഡ്
* കേരള സംഗീതനാടക അക്കാദമി പുരസ്‌ക്കാരം

## അവലംബം

വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഇന്ത്യയിലെ നർത്തകർ
വർഗ്ഗം:മോഹിനിയാട്ടം നർത്തകർ
ക്യാച്ച്

ക്രിക്കറ്റ് കളിയിൽ ബാറ്റ്സ്മാനെ പുറത്താക്കുന്നതിന് ഉപയോഗിക്കുന്ന ഒരു രീതിയാണ് **ക്യാച്ച്**. ക്യാച്ചിലൂടെ പുറത്താവുക എന്നത് ക്രിക്കറ്റിൽ സർവസാധാരണമായി കണ്ടുവരുന്ന ഒരു പ്രക്രിയയാണ്. ക്രിക്കറ്റ് നിയമങ്ങളിലെ 32-ആം നിയമമാണ് ക്യാച്ചിലൂടെ പുറത്താവുന്നതിനെ സംബന്ധിക്കുന്നത്. ബാറ്റ്സ്മാന്റെ ബാറ്റിലോ, ബാറ്റ് പിടിച്ചിരിക്കുന്ന ഗ്ലൗവിലോ കൊള്ളുന്ന പന്ത് ഗ്രൗണ്ടിൽ സ്പർശിക്കുന്നതിനുമുമ്പ് ഏതെങ്കിലുമൊരു ഫീൽഡർ പിടിയിലൊതുക്കിയാൽ ആ ബാറ്റ്സ്മാൻ ക്യാച്ചിലൂടെ പുറത്തായതായി പ്രഖ്യാപിക്കപ്പെടുന്നു. ക്യാച്ചിലൂടെ പുറത്തായ പന്തിൽ ബാറ്റ്സ്മാൻ നേടിയ റൺസ് സ്കോറിനൊപ്പം പരിഗണിക്കില്ല.

## ക്യാച്ച് അംഗീകരിക്കപ്പെടാത്ത സാഹചര്യങ്ങൾ
താഴെപ്പറയുന്ന സാഹചര്യങ്ങളിൽ ഒരു ബാറ്റ്സ്മാൻ ക്യാച്ചിലൂടെ പുറത്താകുന്നില്ല;
* ആ പന്ത് നോബോളോ, ഡെഡ്ബോളോ ആയി വിളിക്കപ്പെട്ടാൽ.
* ബാറ്റ്സ്മാൻ തന്റെ ബാറ്റ് ഉപയോഗിച്ചോ ബാറ്റ് പിടിച്ചിരിന്നുന്ന ഗ്ലൗ ഉപയോഗിച്ചോ പന്തിനെ സ്പർശിച്ചിട്ടില്ലെങ്കിൽ.
* ഫീൽഡർ പിടിയിലൊതുക്കും മുൻപ് പന്ത് ഗ്രൗണ്ടിൽ സ്പർശിച്ചാൽ.
* പന്ത് ഫീൽഡറുടെ പിടിയിലൊതുങ്ങിയില്ലെങ്കിൽ.
* പന്ത് ബൗണ്ടറി ലൈനിനു പുറത്ത് പോയാൽ.
* ഒരു ഫീൽഡർ പന്ത് പിടിയിലൊതുക്കിക്കൊണ്ട് ബൗണ്ടറി രേഖയിലോ പുറത്തോ സ്പർശിച്ചാൽ.
* പന്ത് ഏതെങ്കിലും ഒരു ഫീൽഡറുടെ ഹെൽമറ്റിൽ കൊണ്ട് ഉയർന്ന ശേഷം പിടിച്ചാൽ.

## അറിയപ്പെടുന്ന മറ്റു പേരുകൾ
ബാറ്റ്സ്മാനെ ഒരു വിക്കറ്റ് കീപ്പർ ക്യാച്ചിലൂടെ പുറത്താക്കിയാൽ *കോട്ട് ബിഹൈൻഡ്* എന്നും. പന്ത് എറിഞ്ഞ ബൗളർ തന്നെ ക്യാച്ചിലൂടെ പുറത്താക്കിയാൽ *കോട്ട് ആൻഡ് ബൗൾഡ്* എന്നും അറിയപ്പെടുന്നു.
## അവലംബം


വർഗ്ഗം:ക്രിക്കറ്റിലെ സാങ്കേതിക പദങ്ങൾ
വർഗ്ഗം:ക്രിക്കറ്റിലെ നിയമങ്ങൾ
മാക്സ് ഡൗതെൻഡി

ജർമൻ കവിയും നാടകകൃത്തുമായിരുന്നു **മാക്സ് ഡൗതെൻഡി**. 1867 ജൂലൈ 25-ന് വൂർസ്ബെർഗിൽ ജനിച്ചു. ഒന്നാം ലോകയുദ്ധത്തിൽ പങ്കെടുത്ത ഇദ്ദേഹം ഇന്തോനേഷ്യ ജാവയിൽ തടവുകാരനാക്കപ്പെട്ടു.  പ്രകൃതിയോടുള്ള യോഗാത്മക മനോഭാവം (Mystical attitude) നിറഞ്ഞു നിൽക്കുന്ന, തികച്ചും പ്രതീത്യാത്മകമായ (impressionistic) കവിതകളാണ് ഇദ്ദേഹത്തെ ശ്രദ്ധേയനാക്കിയത്. പൗരസ്ത്യ ദർശനത്തിൽ ഇദ്ദേഹത്തിനുള്ള ആഭിമുഖ്യവും കവിതകളിൽ തെളിഞ്ഞു കാണാം.

## പ്രധാനകൃതികൾ
ഡൗതെൻഡിയുടെ ആദ്യ കവിതാസമാഹാരമായ അൾട്രാവയലറ്റ് 1893-ൽ പ്രസിദ്ധീകരിച്ചു. ചില നോവലുകളും നാടകങ്ങളും കൂടി ആദ്യകാലത്തു രചിക്കുകയുണ്ടായി. തന്റെ വിപുലമായ പര്യടനങ്ങൾ സമ്മാനിച്ച അനുഭവസമ്പത്തിനെ ഉപജീവിച്ചു രചിച്ച ഡി ഗെഫ്ലുഗെൽറ്റ് എർഡ് എന്ന കൃതിയാണ് ഇദ്ദേഹത്തെ പ്രസിദ്ധിയിലേക്കുയർത്തിയത്. കവിതാരചന വീണ്ടും തുടരുക തന്നെ ചെയ്തു. എയ്ന ഷാറ്റൻ ഫീൽ ഊബേർ ഡെൻറ്റിഷ് (1911) എന്ന നാടകവും സ്വന്തം കുടുംബ ചരിത്രമെന്നു കരുതപ്പെടുന്ന ഡെർ ഗെയ്സ്റ്റ് മെയ്ൻസ് വാറ്റേഴ് സും(1912) ആണ് ഇദ്ദേഹത്തിന്റെ കൃതികളിൽ പ്രധാനപ്പെട്ടവ. 1918 സെപ്റ്റംബർ 4-ന് ജാവയിൽ ഡൗതെൻഡി നിര്യാതനായി. 

## പുറത്തേക്കുള്ള കണ്ണികൾ
*http://www.answers.com/topic/max-dauthendey
*http://wikipedia.qwika.com/de2en/Max_Dauthendey 

വർഗ്ഗം:1867-ൽ ജനിച്ചവർ
വർഗ്ഗം: 1918-ൽ മരിച്ചവർ
വർഗ്ഗം:ജൂലൈ 25-ന് ജനിച്ചവർ
വർഗ്ഗം:സെപ്റ്റംബർ 4-ന് മരിച്ചവർ

വർഗ്ഗം:ജർമ്മൻ കവികൾ
വർഗ്ഗം:നാടകകൃത്തുക്കൾ
വേപ്പെണ്ണ

വേപ്പ് എന്ന ഔഷധ സസ്യത്തിൽ നിന്നും നിർമ്മിക്കുന്ന എണ്ണയാണ് **വേപ്പെണ്ണ**. ഇത് ആയുർവേദചികിത്സയിൽ ഉപയോഗിക്കപ്പെടുന്നുണ്ട്. വേപ്പെണ്ണ ലായനി (ഇമൾഷൻ) ജൈവ കീടനാശിനിയായും ഉപയോഗിക്കപ്പെടുന്നുണ്ട്. 

## ഇതും കാണുക
* ആര്യവേപ്പ്
* വേപ്പിൻ പിണ്ണാക്ക്

## അവലംബം

വർഗ്ഗം:എണ്ണകൾ
പാലപ്പെട്ടി

മലപ്പുറം ജില്ലയുടെ തെക്കുപടിഞ്ഞാറു പെരുമ്പടപ്പ്‌ പഞ്ചായത്തിലെ 1,13,14,15,16 എന്നീ വാർഡുകൾ ഉൾപ്പെടുന്ന പ്രദേശമാണ് **പാലപ്പെട്ടി**. ഇവിടെ 2 എൽ.പി. സ്കൂളും ഒരു യു.പി. സ്കൂളും 1 ഹൈസ്കൂളും 5 അംഗൻവാടിയും 5 മദ്രസയും 1 ഗ;ഹോസ്പിറ്റലും 10 പള്ളിയും1 അമ്പലവും 1 സിനിമാ തീയേറ്ററും ഉൾപ്പെടുന്നു.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആൻസെരിമൈമസ്

ഓർനിത്തോമീമീഡ് എന്ന ജെനുസിൽ പെട്ട തെറാപ്പോഡ വിഭാഗം ദിനോസർ ആണ് **ആൻസെരിമൈമസ്**.  അന്ത്യ ക്രിറ്റേഷ്യസ് കാലത്ത് ആയിരുന്നു ഇവ ജീവിച്ചിരുന്നത്.  ഫോസ്സിൽ കണ്ടു കിട്ടിയിടുള്ളത് മംഗോളിയിൽ നിന്നും ആണ്. ഇവ ഒരു മിശ്രഭോജി ആയിരികണം എന്നാന്നു ഇപോഴത്തെ നിഗമനം.

## പേര്
പേരിന്റെ അർഥം വാത്തിനെ അനുകരികുന്നത് എന്നാണ്. ലാറ്റിൻ anser അർഥം വാത്ത , ഗ്രീക്ക്  mimos അർഥം അനുകരണം.

## ശാരീരിക ഘടന
നീളവും ശക്തവുമായ കൈകൾ മാറ്റിനിർത്തിയാൽ ബാക്കി എല്ലാ ശരീര ഭാഗങ്ങൾക്കും മറ്റ് ഓർനിത്തോമീമീഡുകളോട് വളരെ ഏറെ അടുത്ത സാമ്യം ഉണ്ട്. പരന്ന നഖങ്ങൾ ആയിരുന്നു ഇവയ്ക്ക്.ഇത് വരെ ഇവയുടെ ഒരു ഫോസ്സിൽ മാത്രമേ  കിട്ടിയിടുള്ളൂ അതിൽ തന്നെ  തലയോടിയും കിഴ്താടിയും ഉണ്ടായിരുന്നില്ല. കിട്ടിയ എല്ലുകളുടെ ഘടന വെച്ച് ഇവ വളരെ വേഗത്തിൽ ഓടിയിരുന്ന ഒരു ദിനോസർ ആയിരുന്നു എന്ന് കരുതുന്നു. ഏകദേശം 3 മീറ്റർ ആയിരുന്നു നീളം , ഭാരം ആകട്ടെ 50 കിലോയും.

## അവലംബം

*Osborn, H.F. 1917. Skeletal adaptations of Ornitholestes, Struthiomimus, and Tyrannosaurus. Bulletin of the American Museum of Natural History 35: 733–771.
വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ഹെഡ്ലൈൻ പണപ്പെരുപ്പം

ഒരു സാമ്പത്തികവ്യവസ്ഥയ്ക്കുള്ളിലെ മൊത്തത്തിലെ പണപ്പെരുപ്പത്തിന്റെ ഒരളവുകോലാണ് **ഹെഡ്ലൈൻ പണപ്പെരുപ്പം**. ഭക്ഷ്യവസ്തുക്കളുടെയും ഊർജ്ജത്തിന്റെയും വിലയിലെ പെട്ടെന്നുണ്ടാകുന്ന വർദ്ധനയും മറ്റും ഇതിനെ ബാധിക്കുന്നുണ്ട്. ഇതുകാരണം ഹെഡ്ലൈൻ പണപ്പെരുപ്പം സാമ്പത്തികരംഗത്തിന്റെ നിലവിലുള്ള യഥാർത്ഥ ചിത്രം വെളിപ്പെടുത്തുന്നില്ല. ഇത് കോർ പണപ്പെരുപ്പത്തിൽ നിന്ന് വ്യത്യസ്തമാണ്. 

വർഗ്ഗം:സാമ്പത്തികശാസ്ത്രം
വർഗ്ഗം:നാണയപ്പെരുപ്പം
കെർമിയ പ്യൂമില

***കെർമിയ പ്യൂമില*** (Kermia pumila) കടൽ ഒച്ചുകളുടെ ഒരു സ്പീഷീസാണ്. കടലിൽ ജീവിക്കുന്ന ഗാസ്ട്രോപോഡ് മൊളസ്കാണ് ഇത്. റാഫിറ്റോമിഡേ കുടുംബത്തിലാണ് ഈ ഒച്ചുകളെ പെടുത്തിയിരിക്കുന്നത് .

## അവലംബം

## പുറത്തേയ്ക്കുള്ള കണ്ണികൾ
ശിവപുരാണം

പതിനെട്ട് പുരാണങ്ങളിൽ ഒന്നാണ് **ശിവപുരാണം**. ഇതിൽ പന്ത്രണ്ട് സംഹിതകളിലായി ഒരു ലക്ഷം ശ്ലോകങ്ങളുണ്ട്. ഇതിനെ വേദവ്യാസൻ 2,40,000 ശ്ലോകങ്ങളായി വർദ്ധിപ്പിക്കുകയും ശിഷ്യനായ ലോമഹർഷനെ പഠിപ്പിക്കുകയും ചെയ്തതായി വിശ്വസിക്കുന്നു. 
ഓരോന്നിലുമുള്ള ശ്ലോകങ്ങൾ
# വിന്ധ്യേശ്വര സംഹിത - 10,000
# രുദ്ര സംഹിത - 8,000
# വൈനായക സംഹിത - 8,000
# ഉമാസംഹിത - 8,000
# മാത്രി സംഹിത - 8,000
# രുദ്രൈകാദശ സംഹിത - 13,000
# കൈലാസ സംഹിത - 6,000
# ശതരുദ്ര സംഹിത - 3,000
# സഹസ്രകോടിരുദ്രസംഹിത - 11,000
# കോടിരുദ്ര സംഹിത - 9,000
# വയാവിയ സംഹിത - 4,000
# ധർമ്മ സംഹിത - 12,000

വർഗ്ഗം:പുരാണങ്ങൾ
യൂപ്രോനോട്ടിയസ്

യൂലോഫിഡേ കുടുംബത്തിൽ പെടുന്ന ഹൈമനോപ്റ്റെറൻ ഇൻസെക്റ്റുകളിലൊന്നായ ജനുസാണ്  ***യൂപ്രോനോട്ടിയസ്***.(Eupronotius)

## അവലംബം
*നിയാർട്ടിക് യൂലോഫിഡ് ജെനറ 
*യൂണിവേഴ്സൽ ചാൽസിഡോയ്ഡിയ ഡേറ്റാബേസ്
കുഡ്ലിഗി

കർണാടകത്തിലെ ബെല്ലാരി ജില്ലയിലെ ഒരു പഞ്ചായത്ത് പട്ടണമാണ് **കുഡ്ലിഗി** ().

## ഭൂമിശാസ്ത്രം
 എന്ന അക്ഷാംശത്തിലും രേഖാംശത്തിലുമാണ് കുഡ്ലിഗി സ്ഥിതി ചെയ്യുന്നത്. ശരാശരി ഉയരം 596 മീറ്ററാണ്. nbsp;metres (1955&nbsp;feet). ബൊമ്മഘട്ടയിലെ ശ്രീ ഹുളികുണ്ടെരായ ക്ഷേത്രം 23 കിലോമീറ്റർ ദൂരെയാണ്. 

## ജനങ്ങൾ
2001-ലെ സെൻസസ് പ്രകാരം  ഇവിടുത്തെ ജനസംഖ്യ 21,855 ആണ്. പുരുഷന്മാർ 51% സ്ത്രീകൾ 49%. ശരാശരി സാക്ഷരത 54% ആണ്. ഇത് ഇന്ത്യയിലെ ശരാശരിയായ 59.5% എന്ന നിരക്കിനേക്കാൾ കുറവാണ്. പുരുഷന്മാരുടെ സാക്ഷരത 62%, സ്ത്രീകളുടേത് 46% എന്നിങ്ങനെയാണ് നിരക്കുകൾ. 15% ജനങ്ങളും 6 വയസ്സിൽ താഴെ പ്രായമുള്ളവരാണ്. 

## അവലംബം


വർഗ്ഗം:കർണ്ണാടകത്തിലെ പട്ടണങ്ങൾ
പാവ്ലോ അവിറ്റബൈൽ

ഇറ്റലിക്കാരനായ ഒരു പട്ടാളക്കാരനും കൂലിപ്പടയാളിയും സാഹസികനുമായിരുന്നു **പാവ്ലോ അവിറ്റബൈൽ** എന്ന **പാവ്ലോ ക്രെസെൻസോ മാർട്ടിനോ അവിറ്റബൈൽ** (ജീവിതകാലം: 1791 ഒക്ടോബർ 25 - 1850 മാർച്ച് 28). സിഖ് രാജാവായ രഞ്ജിത് സിങ്ങിനു കീഴിൽ പെഷവാറിലെ ഭരണകർത്താവായിരുന്ന ഇദ്ദേഹത്തെ തദ്ദേശീയർ **അബു തബേല** എന്നാണ് വിളിച്ചിരുന്നത്. 

ഇറ്റലിയിലെ അമാൽഫിക്കടുത്തുള്ള അഗെറോളയിലെ ഒരു കർഷകകുടുംബത്തിൽ ജനിച്ച ഇദ്ദേഹം നെപ്പോളിയനിക് യുദ്ധങ്ങളിൽ പങ്കെടുക്കുകയും വാട്ടർലൂ യുദ്ധത്തിനുശേഷം പൗരസ്ത്യദേശങ്ങളിലേക്ക് ചേക്കേറുകയും ചെയ്തു. ആദ്യം പേർഷ്യൻ സൈന്യത്തിൽ പ്രവർത്തിച്ച ഇദ്ദേഹത്തെ 1826-ൽ പഞ്ചാബിലെ സിഖ് രാജാവായ രഞ്ജിത് സിങ് കൂലിക്കെടുത്തു. 1823-ലെ നൗഷേറ യുദ്ധത്തിൽ രഞ്ജിത് സിങ് അഫ്ഗാനികളിൽ നിന്നും കരസ്ഥമാക്കിയ തന്ത്രപ്രധാനവും തർക്കപ്രദേശവുമായ പ്രവിശ്യയായ പെഷവാറായിരുന്നു ഇദ്ദേഹത്തെ ഭരിക്കാനേൽപ്പിച്ചത്. 
അവിറ്റബൈലിന്റെ ഭരണത്തിന്റെ ആദ്യദിനങ്ങളിൽ ഓരോ ദിസത്തെ പ്രാതലിനു മുമ്പും അമ്പതു കുറ്റവാളികളെ തൂക്കിക്കൊന്നിരുന്ന നടപടയിലൂടെ ഇദ്ദേഹം കുപ്രസിദ്ധനായിരുന്നു. അവിറ്റബൈൽ പരുക്കനും ക്രൂരനും വിദ്യാഭ്യാസമില്ലാത്തവനുമാണെങ്കിലും, ഉറച്ച നിലപാടെടുക്കുന്നവനും പ്രവർത്തനനിരതനും ബുദ്ധിമാനുമാണെന്നാണ് അക്കാലത്ത് പെഷവാറിലെ ബ്രിട്ടീഷ് ഉദ്യോഗസ്ഥനായിരുന്ന ഹെൻറി ലോറൻസ് വിലയിരുത്തുന്നത്. ഹെൻരി രചിച്ച അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് എന്ന നോവലിൽ, *കാട്ടാളൻമാർക്കിടയിലെ കാട്ടാളൻ* (savage among savage men) എന്നാണ് അവിറ്റബൈലിനെ വിശേഷിപ്പിക്കുന്നത്. എന്നിരുന്നാലും അവിറ്റബൈലിന്റെ ക്രൂരനടപടികൾ പ്രദേശത്ത് ശാന്തി കൈവരിക്കുന്നതിന് സഹായകരമായെന്നും പറയുന്നു.

## അവലംബം

വർഗ്ഗം:സിഖ് സാമ്രാജ്യം
വർഗ്ഗം:സൈനികർ
പാലയത്തുവയൽ ഗവണ്മെന്റ് യു.പി.സ്കൂൾ, കോളയാട്

250px|thumb|വലത്ത്‌|പാലയത്തുവയൽ ഗവണ്മെന്റ് യു. പി. സ്ക്കൂൾ
കണ്ണൂർ ജില്ലയുടെ അതിർത്തി ഗ്രാമമായ കോളയാട് പഞ്ചായത്തിലെ പെരുവയിൽ റിസർവ് വനത്തിനു നടുവിൽ സ്ഥിതി ചെയ്യുന്ന ഒരു വിദ്യാലയമാണു് **പാലയത്തുവയൽ ഗവൺമെന്റ് യു.പി.സ്കൂൾ**.യാത്രാ സൗകര്യങ്ങളോ മൊബൈൽ നെറ്റ് വർക്കോ ഒന്നും ഇല്ലാത്ത പ്രദേശത്താണ് സ്കൂൾ സ്ഥിതി ചെയ്യുന്നത്. മൊത്തം 172 വിദ്യാർഥികൾ പഠിക്കുന്ന ഈ വിദ്യാലയത്തിൽ 150-ഓളം കുട്ടികൾ കുറിച്യർസമുദായത്തിൽ നിന്നുള്ളവരാണ്. കുട്ടികളുടെ കഴിവുകളെ വികസിപ്പിക്കുന്നതിനായി  ഒട്ടനവധി പരിപാടികൾ ഈ വിദ്യാലയത്തിൽ നടപ്പിലാക്കിവരുന്നു .

## പേരിനു പിന്നിലെ ഐതിഹ്യം
പഴശ്ശിരാജയുടെ കുറിച്യപടയുടെ തലവനായിരുന്ന തലക്കൽ ചന്തു പാളയം കെട്ടി ചെറുപ്പക്കാർക്ക് അയോധനകല അഭ്യസിപ്പിച്ചിരുന്ന സ്ഥലമായിരുന്നുവത്രേ ഇത്. വയൽ പോലെ പരന്നു കിടക്കുന്ന ഈ സ്ഥലം പാളയത്തുവയൽ എന്നറിയപ്പെട്ടത് അങ്ങനെയായിരുന്നു. പിന്നീടിത് പാലയത്തുവയലായി രൂപാന്തരപ്പെട്ടതാണത്രെ.

## പ്രത്യേകതകൾ
### തപാൽ പെട്ടി
250px|thumb|വലത്ത്‌|കുട്ടികൾ പ്രധാന അദ്ധ്യാപകനായ ജയരാജൻ മാസ്റ്ററിന് അയച്ച കത്ത്
സാധാരണ ഒരു പോസ്റ്റോഫീസിൽ നടക്കുന്ന എല്ലാ പ്രവർത്തനങ്ങളും ഇവിടെ നടക്കുന്നു. കുട്ടികൾ അവരുടെ അഭിപ്രായങ്ങളും, നിർദ്ദേശങ്ങളും, പരാതികളും മറ്റും കത്തുകളിലൂടെ അദ്ധ്യാപകരെ അറിയിക്കുന്നു. അതിനുള്ള മറുപടി അയയ്ക്കുവാനും അദ്ധ്യാപകർ സമയം കണ്ടെത്തുന്നു. ഇതിലൂടെ കുട്ടികൾക്ക് തപാൽ സംവിധാനത്തിന്റെ പ്രവർത്തനം പരിചയപ്പെടുത്തുക എന്നതിലുപരി എഴുതുവാനുള്ള കഴിവ് വികസിപ്പിക്കുകയും ചെയ്യുന്നു. പോസ്റ്റ്മാനും പോസ്റ്റ് മാസ്റ്ററും എല്ലാം വിദ്യാർഥികൾ തന്നെയാണ്. എഴുത്തിനുള്ള കവറുകൾ കുട്ടികൾ തന്നെ ഉണ്ടാക്കുന്നു. കത്തുകൾ പോസ്റ്റോഫീസിൽ വച്ച് സീൽ ചെയ്യുന്നുമുണ്ട്.

### ടി.വി. ചാനൽ
ഈ വിദ്യാലയത്തിൽ സ്വന്തമായി ഒരു ടി.വി ചാനൽ നടത്തി വരുന്നു.വീഡിയോ ഹാൻഡി ക്യാമറ ഉപയോഗിച്ച് കുട്ടികളുടെ കുസൃതികളും മറ്റും അവർ ക്യാമറയിലാക്കുന്നു. സ്കൂളിൽ നടക്കുന്ന പരിപാടികൾ, വാർത്താപ്രാധാന്യമുള്ള കാര്യങ്ങൾ, അന്നന്നുള്ള പ്രധാന കാര്യങ്ങളും മറ്റു ദൈനംദിനപ്രവർത്തനങ്ങളും കടങ്കഥകളും മറ്റും അവർ അവരുടെ ചാനലിൽ കൂടി അവതരിപ്പിക്കുന്നു. പ്രധാനപെട്ട ലോകവാർത്തകൾ ഉൾപ്പെടുത്തിക്കൊണ്ടുള്ള വേൾഡ് ടു ഡേ എന്നൊരു സ്ഥിരം പരിപാടിയും ഉണ്ട്. ഒരോ പരിപാടിക്കും അവതാരകരും റിപ്പോർട്ടർമാരും ഉണ്ട്. വീഡിയോ എഡിറ്റിംഗിനും മറ്റും അദ്ധ്യാപകരുടെ പൂർണ്ണ പിന്തുണയും കുട്ടികൾക്ക് ലഭിക്കുന്നുണ്ട്. 
### മ്യൂസിയം
250px|thumb|വലത്ത്‌|മ്യൂസിയത്തിൽ പേപ്പർ പൾപ്പുകൊണ്ടുണ്ടാക്കിയ മനുഷ്യപരിണാമത്തെ കാണിക്കുന്ന രൂപങ്ങൾ
ഈ വിദ്യാലയത്തിലെ കുട്ടികൾ സ്വന്തമായി ഒരു മ്യൂസിയം നടത്തി വരുന്നു. കുറിച്യർ പരമ്പരാഗതമായി ഉപയോഗിച്ചു വന്നിരുന്ന ആയുധങ്ങളും മറ്റു ഉപകരണങ്ങളും, കരകൗശലവസ്തുക്കളും കുട്ടികൾ തന്നെ നിർമ്മിച്ച് ഇവിടെ സൂക്ഷിക്കുന്നു. ഗണിതശാസ്ത്രപഠനത്തിനു വേണ്ടി ഒരു ഗണിതശാസ്ത്രലാബും സ്കൂളിലുണ്ട്.

കുട്ടികളിലെ പോഷകാകാരക്കുറവ് നികത്താൻ അദ്ധ്യാപകർ കണ്ടെത്തിയ മാർഗ്ഗമാണ് വീടുകളിൽ ഭക്ഷ്യസുരക്ഷയ്ക്കായുള്ള ഫോർപ്ലാന്റ് പദ്ധതി. അതിന്റെ ഭാഗമായി വള്ളിച്ചീര, മുരിങ്ങ, പപ്പായ തുടങ്ങി വിവിധ പച്ചക്കറി തോട്ടങ്ങൾ വീടുകളോട് ചേർന്ന് കുട്ടികൾ തയ്യാറാക്കിയിട്ടുണ്ട്.

## ഇതും കാണുക
കനവ്

## അവലംബം

വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
ഗെറിറ്റ് ഡൗ

ഡച്ച് ചിത്രകാരനായിരുന്നു **ഡൗ ഗെറിറ്റ്** (1613 ഏപ്രിൽ 7 – 1675 ഫെബ്രുവരി 9).  ലീഡനിൽ ജനിച്ച ഡൗ അവിടെത്തന്നെയാണ് പ്രവർത്തനങ്ങൾ കേന്ദ്രീകരിച്ചത്. 1628-ൽ റെംബ്രാൻഡിന്റെ ശിഷ്യനായി. ആദ്യകാലത്ത് വരച്ച *അന്ന ആൻഡ് ദ് ബ്ലൈന്റ് റ്റോബിറ്റ്* എന്ന ചിത്രം റെംബ്രാൻഡിന്റെ സഹായത്തോടെ പൂർത്തിയാക്കിയതാണെന്നു കരുതപ്പെടുന്നു. റംബ്രാൻഡ് ആംസ്റ്റർഡാമിലേക്കു പോയശേഷം ഡൗ സ്വന്തമായൊരു ശൈലി രൂപപ്പെടുത്തി. ചിത്രങ്ങൾ ചെറിയ തോതിലാണെങ്കിലും ഏറെ സൂക്ഷ്മതയോടെ വരയ്ക്കുന്നതിൽ ഇദ്ദേഹം ശ്രദ്ധ കേന്ദ്രീകരിച്ചിരുന്നു. പ്രവർത്തന സാഹചര്യത്തേയും ഉപകരണങ്ങളേയും സംബന്ധിച്ച് നിർബന്ധ ബുദ്ധിക്കാരനായിരുന്നു ഡൗ. തന്മൂലം എല്ലാം ഒത്തിണങ്ങുന്ന സാഹചര്യത്തിൽ മാത്രമേ മികച്ച കലാസൃഷ്ടിക്ക് ഒരുമ്പെട്ടി രുന്നുള്ളൂ.

## ഡൗവിന്റെ ചിത്രങ്ങൾ

ഡൗവിന്റെ ചില ചിത്രങ്ങൾ മാഗ്നിഫൈയിങ് ഗ്ലാസ്സിന്റെ സഹായത്തോടെ രചിച്ചവയാണ്. അനേക വിഷയങ്ങളെക്കുറിച്ച് ചിത്രങ്ങൾ വരച്ചുവെങ്കിലും ഭവനങ്ങളുടെ ഉൾഭാഗം ചിത്രീകരിക്കുന്നതിലാണ് ഡൗ കൂടുതൽ വൈദഗ്ദ്ധ്യം കാട്ടിയത്. കൃത്രിമ വെളിച്ച ത്തിൽ തിളങ്ങുന്ന ഗൃഹോപകരണങ്ങൾ അതിസൂക്ഷ്മമായി വരച്ചിരുന്നു.

1648-ൽ മറ്റൊരു ചിത്രകാരനായ ജാൻസ്റ്റിനുമായി ചേർന്ന് ലീഡ നിൽ *ഗിൻഡ് ഒഫ് സെയ്ന്റ് ലൂക്കിനു* രൂപംനൽകി. സ്റ്റിനിനെ അപേക്ഷിച്ച് ഡൗ കൂടുതൽ ധനവും പ്രശസ്തിയും നേടി. റെംബ്രാൻഡിന്റെ ചിത്രങ്ങളേക്കാൾ കൂടിയ വിലയ്ക്കാണ് ഡൗവിന്റെ ചിത്രങ്ങൾ വിറ്റഴിഞ്ഞിരുന്നത്. ഇംപ്രഷനിസം അരങ്ങേറിയതോടെയാണ് ഈ ചിത്രങ്ങൾക്കു വിലയിടിവു സംഭവിച്ചത്. സ്വന്തം വർക്ക്ഷോപ്പിൽ ഡൗ അനേകം ശിഷ്യന്മാർക്ക് പരിശീലനം നൽകിയിരുന്നു.

## അവലംബം
* https://www.nationalgallery.org.uk/artists/gerrit-dou
* https://www.getty.edu/art/collection/person/103JQT
* https://arthistorynewsreport.blogspot.com/2012/03/gerrit-dou-16131675-painter-of-dutch.html?m=1

വർഗ്ഗം:1613-ൽ ജനിച്ചവർ
വർഗ്ഗം: 1675-ൽ മരിച്ചവർ
വർഗ്ഗം:ഏപ്രിൽ 7-ന് ജനിച്ചവർ
വർഗ്ഗം:ഫെബ്രുവരി 9-ന് മരിച്ചവർ
വർഗ്ഗം:ഡച്ച് ചിത്രകാരന്മാർ
ദേശീയപാത 68 (ഇന്ത്യ)

തെക്കേ ഇന്ത്യയിലെ തമിഴ്നാട് സംസ്ഥാനത്തിലുള്ള ഒരു ദേശീയപാതയാണ് *NH 68 (ദേശീയപാത 68)*. ഉലുടർപേട്ട- സേലം എന്നീ പ്രദേശങ്ങളെ ഈ പാത ബന്ധിപ്പിക്കുന്നു. ഇതിന്   നീളമുണ്ട്. സേലത്ത് വച്ച് ദേശീയപാത 7-ൽ നിന്നും ആരംഭിക്കുന്ന പാത, ഉലുടർപേട്ടയിൽ വെച്ച് ദേശീയപാത 45-നോട് ചേരുന്നു.
## അവലംബം

 
വർഗ്ഗം:ഇന്ത്യയിലെ ദേശീയപാതകൾ
കാൾ വോൺ തെർസാഗി

*സോയിൽ മെക്കാനിക്സിന്റെ പിതാവ്* എന്നറിയപ്പെട്ട ഓസ്ട്രിയൻ സിവിൽ എഞ്ചിനീയറും ജിയോടെക്നിക്കൽ എഞ്ചിനീയറുമായിരുന്നു **കാൾ വോൺ തെർസാഗി** (ഒക്ടോബർ 2, 1883 – ഒക്ടോബർ 25, 1963)

## ജീവചരിത്രം

### ആദ്യകാല ജീവിതം

ആർമി ലെഫ്റ്റനന്റ് കേണൽ ആന്റൺ വോൺ തെർസാഗിയുടേയും അമാലിയ എബേളിന്റെയും മൂത്ത മകനായി പ്രാഗിൽ ജനനം.ആന്റൺ വോൺ തെർസാഗി പട്ടാളത്തിൽ നിന്നു പിരിഞ്ഞതിനു ശേഷം തെർസാഗി കുടുംബം ഓസ്ട്രിയയിലെ ഗ്രാസിലേയ്ക്ക് കുടിയേറി.പത്താം വയസ്സിൽ ഒരു മിലിട്ടറി ബോർഡിംഗ് സ്കൂളിൽ വിദ്യാഭ്യാസം ആരംഭിച്ചു.പഠനകാലത്ത് ജ്യോതിശാസ്ത്രത്തിലും ഭൂമിശാസ്ത്രത്തിലും അതീവ തത്പരനായിരുന്നു.പതിനാലാം വയസ്സു മുതൽ ബൊഹീമിയൻ ക്രൗണിലെ ഹ്രനിസിലുള്ള മിലിട്ടറി സ്കൂളിലേയ്ക്ക് മാറി.ജ്യാമിതിയിലും ഗണിതത്തിലും മികവു പുലർത്തിയിരുന്നു. പതിനേഴാം വയസ്സിൽ ഓണേഴ്സോടു കൂടി ബിരുദം നേടി.

1990ൽ ജർമ്മനിയിലെ ഗ്രാസ് സർവകലാശാലയിൽ മെക്കാനിക്കൽ എഞ്ചിനിയറിംഗ് പഠിക്കാനായി ചേർന്നു.സൈദ്ധാന്തിക യന്ത്രശാസ്‌ത്രത്തിൽ താല്പര്യം പ്രകടിപ്പിച്ചു. പക്ഷെ ഒരു ഘട്ടത്തിൽ കോളേജിൽ നിന്ന് പുറത്താക്കുന്ന അവസ്ഥ വരെ എത്തിയിരുന്നു. പക്ഷെ 1904ൽ അദ്ദേഹം ബിരുദം ഹോണേർസോട് കൂടി പൂര്ത്തിയാക്കി. പിന്നീട് ഒരു കൊല്ലം തന്റെ നിർബന്ധിത പട്ടാള സേവനം അനുഷ്ട്ടിച്ചു. അതിന്റെ ഇടയിൽ അദ്ദേഹം വളരെ ജനസമ്മതിയുള്ള ഒരു ജിയോളജി പുസ്തകം ഇംഗ്ലീഷിൽ നിന്ന് ജെർമനിയിലെക്കു പരിഭാഷ നടത്തുകയും കൂടുതൽ വിവരങ്ങൾ ചേർക്കുകയും ചെയ്തു. അതിനു ശേഷം അദ്ദേഹം ഒരു കൊല്ലം സർവകലാശാലയിൽ തിരിച്ചു വന്നു ജിയോളജിയോടൊപ്പം ഹൈവെ, റെയിൽവെ എഞ്ചിനിയറിംഗ് വിഷയങ്ങൾ പഠിക്കുകയും അധികം വൈകാതെ തന്നെ തന്റെ ആദ്യത്തെ പ്രബന്ധം പുറത്തിറക്കുകയും ചെയ്തു. അത് സ്റ്റിറിയയിലെ സമതലങ്ങൾ എന്നാ വിഷയത്തിലായിരുന്നു.

### ആദ്യകാല ഔദ്യോകിക ജീവിതം
വിയന്നയിൽ Adol Baron Pittle എന്ന  കമ്പനിക്ക് വേണ്ടി ആയിരുന്നു അദ്ദേഹം ആദ്യം ജോലി ചെയ്തത്. ജലവൈദ്യുത പദ്ധതികൾ ഈ കമ്പനി കൂടുതൽ ഏറ്റെടുക്കാൻ തുടങ്ങിയതോടെ അതിലെ ഭൂവിജ്ഞാന സംബന്ധമായ പ്രശ്നങ്ങൾ കൂടുതൽ കൈകാര്യം ചെയ്യാൻ സാധിച്ചു. ക്രോയേഷ്യയിലെ ഒരു ജലവൈദ്യുത അണകെട്ടും, ഏറെ വിഷമമേറിയ സെന്റ്‌ പീറ്റേർസ് ബഗ്ഗിലെ ഒരു അണകെട്ടും കാളിന്റെ നേതൃത്വത്തിൽ പൂര്ത്തീകരിച്ചു. ആറ് മാസത്തെ റഷ്യൻ കാലയളവിൽ വ്യവസായ ടാങ്കുകൾ രൂപകല്പ്പന ചെയ്യാനുള്ള ചില നൂതന വഴികൾ രൂപപെടുത്തിയെടുത്തു. തന്റെ പീ.എച്.ഡി ബിരുദം നേടുന്നതിനു ഈ കണ്ടുപിടിത്തങ്ങൾ ആണ് അദ്ദേഹം സമര്പ്പിച്ചത്. 1912ൽ അമേരിക്കയ്ക്ക് പോകാൻ തീരുമാനിക്കുന്നു. അമേരിക്കയിൽ, അവിടുള്ള അനേകം അണകെട്ടുകൾ സ്വയം സന്ദര്ശിച്ചു പഠനം നടത്തി. ഈ പഠനത്തിൽ നിന്നും നേടിയ വിവരങ്ങൾ പിന്നീടുള്ള തന്റെ പഠനങ്ങളിൽ അദ്ദേഹം ഉൾക്കൊള്ളിച്ചു.  

## അംഗീകാരങ്ങൾ
അമേരിക്കാൻ സസൈട്ടി ഓഫ് സിവിൽ എഞ്ചിനിയെർസ് 1960 മുതൽ കാൾ തെർസാഗി പുരസ്ക്കാരങ്ങൾ നല്കി വരുന്നു. സോയിൽ മെക്കാനിക്സ്, എർത്ത് വർക്ക് എഞ്ചിനിയറിംഗ് എന്നീ മേഖലകളിൽ നല്കുന്ന മികച്ച സംഭാവനക്കാണ് ഇത് നൽകി വരുന്നത്. ഓസ്ലോയിലെ നോർവീജിയൻ ജിയൊറ്റെക്നിക്കൽ ഇൻസ്റ്റിട്യൂറ്റ്  അദ്ദേഹത്തിന്റെ പേപ്പറുകളുടെ ഒരു വലിയ ശേഖരം തെർസാഗി ആണ്ട് പെക്ക് ലൈബ്രറി എന്ന പേരിൽ സൂക്ഷിച്ചിരിക്കുന്നു.
ഓർതോക്ലാഡ

പോവാസിയെ കുടുംബത്തിൽ പെട്ട ഒരു ജനുസ്സ് പുല്ലാണ് ***ഓർതോക്ലാഡ***. (Orthoclada)

## പുറത്തേയ്ക്കുള്ള കണ്ണികൾ
* ഗ്രാസ്ബേസ് - ദി വേ‌ൾഡ് ഓൺലൈൻ ഗ്രാസ് ഫ്ലോറ
 

വർഗ്ഗം:പുല്ലുകൾ
കാബോംബേസിയേ

പുഷ്പിക്കുന്ന സസ്യങ്ങളുടെ ഒരു കുടുംബത്തിന്റെ ശാസ്ത്രീയനാമമാണ് **കാബോംബേസിയേ**. (Cabombaceae) എ.പി.ജി III (2009) സമ്പ്രദായപ്രകാരവും ചില ടാക്സോണമി വിദദഗ്ദ്ധരുടെ അഭിപ്രായപ്രകാരവും ഈ കുടുംബത്തെ പ്രത്യേകമായി വർഗ്ഗീകരിക്കേണ്ടതാണ്. ജലസസ്യങ്ങളുടെ രണ്ട് ജനുസ്സുകളാണ് (*[[Brasenia|ബ്രാസേനിയ]]*, *[[Cabomba|കാബോംബ]]*) ഈ കുടുംബത്തിലുള്ളത്. മൊത്തം അര ഡസൻ സ്പീഷീസുകൾ ഇതിൽ പെടുന്നു. 

## അവലംബം

* സിംസൺ, എം. ജി. *പ്ലാന്റ് സിസ്റ്റമാറ്റിക്സ്*. എൽസേവിയർ അകാഡമിക് പ്രസ്സ്. 2006.

## പുറത്തേയ്ക്കുള്ള കണ്ണികൾ
* Cabombaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 3 May 2006. http://delta-intkey.com  
* Cabombaceae in the ''Flora of North America''
* Cabombaceae in the ''Flora of China''
* NCBI Taxonomy Browser
*

വർഗ്ഗം:സസ്യകുടുംബങ്ങൾ
കൂഫ

ഇറാഖിന്റെ തലസ്ഥാനമായ ബാഗ്ദാദിന് 170 കിലോമീറ്റർ തെക്കു് യൂഫ്രട്ടീസ് നദീതീരത്ത്‌ സ്ഥിതി ചെയ്യുന്ന ചരിത്രപ്രസിദ്ധമായ പട്ടണമാണ് **കൂഫ** (الكوفة‎ al-Kūfah). ഇസ്‌ലാമിക ഭരണാധികാരി നാലാം ഖലീഫ അലി ബിൻ അബീത്വാലിബ്‌ ഇസ്‌ലാമിക ഭരണകൂടത്തിന്റെ മൂന്നാമത്തെ തലസ്ഥാനമായി തിരഞ്ഞെടുത്തത് കൂഫയെയാണ്. ശിയ മുസ്‌ലിങ്ങളുടെ ഒരു പ്രധാന തീർഥാടന കേന്ദ്രം കൂടിയാണ് ഈ പട്ടണം. ഏഴാം നൂറ്റാണ്ടിൽ നിർമിച്ച കൂഫയിലെ മഹത്തായ മസ്ജിദ്‌ ഇസ്ലാമിക ചരിത്രത്തിലെ ആദ്യകാല മസ്ജിദുകളിൽ ഒന്നാണ്.

വർഗ്ഗം:ഇറാഖിലെ നഗരങ്ങൾ
ദേശീയപാത 69 (ഇന്ത്യ)

മധ്യ ഇന്ത്യയിലെ മഹാരാഷ്ട്ര - മധ്യപ്രദേശ് എന്നീ സംസ്ഥാനങ്ങളെ ബന്ധിപ്പിക്കുന്ന ഒരു ദേശീയപാതയാണ് *NH 68 (ദേശീയപാത 69)*. മധ്യപ്രദേശിലെ ഭോപ്പാലിനടുത്തുള്ള ഒബെഡല്ലാഗഞ്ച് എന്ന സ്ഥലത്തേക്ക് മഹാരാഷ്ട്രയിലെ നാഗ്പുരിൽ നിന്നും ഈ പ്രധാന പാത ആരംഭിക്കുന്നു. ഈ പ്രധാനപാത ദേശീയപാത 12 ദേശീയപാത 6,  ദേശീയപാത 7 എന്നിവയുമായി ബന്ധപ്പെട്ടിരിക്കുന്നു.

ഇതിന്  നീളമുണ്ട്, അതിൽ  മഹാരാഷ്ട്രയിലും,  മധ്യപ്രദേശിലുമാണ്.

## അവലംബം

## പുറത്തേക്കുള്ള കണ്ണികൾ
* http://www.mapsofindia.com/driving-directions-maps/nh69-driving-directions-map.html Route of NH 69
* http://www.mapsofindia.com/maps/india/national-highway.htm NH network map of India

 
വർഗ്ഗം:ഇന്ത്യയിലെ ദേശീയപാതകൾ
സിഡ്നി ക്രിക്കറ്റ് ഗ്രൗണ്ട്

**സിഡ്നി ക്രിക്കറ്റ് ഗ്രൗണ്ട്** (എസ് സി ജി) ഓസ്ട്രേലിയയിലെ സിഡ്നിയിൽ സ്ഥിതിചെയ്യുന്ന ഒരു പ്രധാനപ്പെട്ട സ്പോർട്ട്സ് സ്റ്റേഡിയമാണ്. 1848ലാണ് ഈ സ്റ്റേഡിയം പണികഴിപ്പിച്ചത്. ക്രിക്കറ്റ് മത്സരങ്ങൾക്കുപുറമേ ഓസ്ട്രേലിയൻ ഫുട്ബോൾ മത്സരങ്ങൾക്കും, റഗ്ബി മത്സരങ്ങൾക്കും ഈ സ്റ്റേഡിയം വേദിയാകാറുണ്ട്. ന്യൂ സൗത്ത് വെയ്ൽസ് ബ്ലൂസ്, സിഡ്നി സിക്സേഴ്സ് എന്നീ ക്രിക്കറ്റ് ടീമുകളുടെ ഹോംഗ്രൗണ്ടാണ് ഈ സ്റ്റേഡിയം.

## അവലംബം

## പുറത്തേക്കുള്ള കണ്ണികൾ
* SCG Trust Homepage 
* Google Maps satellite image of SCG

വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
നെടുംപൊയിൽ

കേരളത്തിലെ കണ്ണൂർ ജില്ലയിലെ ഒരു ഗ്രാമമാണ് **നെടുംപൊയിൽ **. കൊട്ടിയൂരിൽ നിന്നും മാനന്തവാടിയിൽ നിന്നും കൂത്തുപറമ്പിൽ നിന്നും പേരാവൂരിൽ നിന്നും വരുന്ന റോഡുകൾ ഇവിടെ കൂടിച്ചേരുന്നു.  *കൊമ്മേരി ആടു വളർത്തു കേന്ദ്രം* നെടുംപൊയിലിന് സമീപം സ്ഥിതി ചെയ്യുന്നു. ഊട്ടിയിലേക്കും ഇതര വയനാടൻ വിനോദ സഞ്ചാര കേന്ദ്രങ്ങളിലേക്കും പോകുന്ന വിനോദ സഞ്ചാരികൾക്ക് ഒരു വിശ്രമ കേന്ദ്രമാണ് ഈ പശ്ചിമ ഘട്ട താഴ്വാര പ്രദേശം.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ലിയോപോൾഡോ ടൊറസ് റിയോസ്

അർജന്റീനിയൻ ചലച്ചിത്ര സംവിധായകനും തിരക്കഥാകൃത്തുമായിരുന്നു **ലിയോപോൾഡോ ടൊറസ് റിയോസ് (Leopoldo Torres Ríos)**. ഇദ്ദേഹം 1899 ഡിസംബർ 27-ന് ജനിക്കുകയും 1960 ഏപ്രിൽ 10-ന് മരണമടയുകയും ചെയ്തു. ഇദ്ദേഹത്തിന്റെ സഹോദരൻ കാർലോസ് ടൊറസ് റിയോസ് ശ്രദ്ധേയനായ ചലച്ചിത്ര ഛായാഗ്രാഹകനായിരുന്നു. പുത്രനായ ലിയോപോൾഡോ ടൊറെ നിൽസ്സൺ ചലച്ചിത്ര സംവിധായകനും തിരക്കഥാകൃത്തുമാണ്.

***[[Palomas rubias|പാലോമാ റൂബിയാസ്]]*** എന്ന ചലച്ചിത്രത്തിന്റെ തിരക്കഥാകൃത്തായാണ് 1920-ൽ ഇദ്ദേഹം ചലച്ചിത്ര രംഗത്ത് പ്രവേശിച്ചത്. 1923-ൽ തന്റെ ചിത്രങ്ങൾക്ക് തിരക്കഥയെഴുതി സംവിധാനം ചെയ്യാൻ ഇദ്ദേഹം തുടങ്ങി. 1920 കളുടെ തുടക്കം മുതൽ 1959-ൽ ശ്വാസകോശാർബ്ബുദം ബാധിച്ചു മരിക്കുന്നതുവരെ ഇദ്ദേഹം 40-ലധികം ചലച്ചിത്രങ്ങൾ പുറത്തിറക്കി. 7 ചിത്രങ്ങൾ നിർമ്മിക്കുകയും 6 ചിത്രങ്ങൾക്ക് സംഗീതം നൽകുകയും ഒരു ചിത്രത്തിൽ എഡിറ്റിംഗ് നടത്തുകയും ചെയ്തിട്ടുണ്ട്.

## സൃഷ്ടികൾ
**എൽ സോബ്രറ്റോഡോ ഡെ സെസ്പെഡെസ്*
**ലോസ് പാഗാറെസ് ഡെ മെൻഡിയെറ്റ*
**ലാ വുയെൽറ്റ അൽ നിഡോ*
**ലാ എസ്റ്റാൻസിയ ഡെൽ ഗൗച്ചോ ക്രൂസ്*
**പെലോട ഡെ ട്രാപോ*
**സാന്റോസ് വേഗ വ്യൂഎല്വ്*
**റൊമാൻസ് സിൻ പാലബ്രാസ്* തുടങ്ങിയവയാണ് പ്രധാന ചലച്ചിത്രങ്ങൾ.

## പുറത്തേയ്ക്കുള്ള കണ്ണികൾ
* 

## അവലംബം

വർഗ്ഗം:ചലച്ചിത്രസംവിധായകർ
വർഗ്ഗം:അർജന്റീനിയൻ ചലച്ചിത്രസംവിധായകർ
വർഗ്ഗം:ശ്വാസകോശാർബുദം ബാധിച്ച് മരിച്ചവർ
വർഗ്ഗം:1899-ൽ ജനിച്ചവർ
വാൻഡറേഴ്സ് സ്റ്റേഡിയം

**ബിഡ്-വെസ്റ്റ് വാൻഡറേഴ്സ് സ്റ്റേഡിയം** ദക്ഷിണാഫ്രിക്കയിലെ ജോഹാനസ്ബർഗിൽ സ്ഥിതി ചെയ്യുന്ന ഒരു ക്രിക്കറ്റ് സ്റ്റേഡിയമാണ്. ഏകദിന, ടെസ്റ്റ്, ഫസ്റ്റ് ക്ലാസ് ക്രിക്കറ്റ് മത്സരങ്ങൾ ഈ സ്റ്റേഡിയത്തിൽ അരങ്ങേറാറുണ്ട്. 2003 ക്രിക്കറ്റ് ലോകകപ്പിന്റെ ഫൈനൽ മത്സരം ഈ സ്റ്റേഡിയത്തിലാണ് നടന്നത്. 2009 ഐ.പി.എൽ ടൂർണമെന്റിന്റെ ഫൈനൽ മത്സരവും ഇവിടെയാണ് അരങ്ങേറിയത്. അപ്രതീക്ഷിതമായ ബൗൺസ് ഉള്ളതിനാൽ ബാറ്റിങ്ങിന് അപകടകരമാണ് ഈ പിച്ച് എന്നൊരു വിമർശനം ഈ സ്റ്റേഡിയത്തിനെതിരെ ഉയർന്നിരുന്നു.

## ചരിത്രം
34,000 പേർക്ക് ഇരിക്കാവുന്ന ഈ സ്റ്റേഡിയം 1956 ൽ പഴയ വാണ്ടറേഴ്‌സ് സ്റ്റേഡിയത്തിന് പകരമായാണ് നിർമ്മിച്ചത്. 1991 ൽ ദക്ഷിണാഫ്രിക്ക അന്താരാഷ്ട്ര ക്രിക്കറ്റിലേക്ക് തിരികെ പ്രവേശിച്ചതിനുശേഷം ഇത് പൂർണ്ണമായും നവീകരിച്ചു.

## അവലംബം

വർഗ്ഗം:ദക്ഷിണാഫ്രിക്കയിലെ ക്രിക്കറ്റ് സ്റ്റേഡിയങ്ങൾ
ഥുല

യുനെസ്കോയുടെ വേൾഡ് ഹെരിറ്റേജ് പട്ടികയിൽ പെടുത്തുവാൻ സാദ്ധ്യതയുള്ള യെമനിലെ ഒരു പട്ടണമാണ് **ഥുല** (Thula).  ഹിമയറൈറ്റ് കാലഘട്ടത്തിൽ നിർമ്മിക്കപ്പെട്ട ഈ പട്ടണം വളരെ നന്നായി സംരക്ഷിക്കപ്പെട്ടിട്ടുണ്ട്. പരമ്പരാഗത രീതിയിലെ വീടുകളും പള്ളികളും മറ്റും ഇവിടെ കാണാൻ സാധിക്കും. 

## വേൾഡ് ഹെറിറ്റേജ് പദവി
യുനസ്കോയുടെ ലോക ഹെറിറ്റേജ് പട്ടികയിൽ പെടുത്താൻ സാദ്ധ്യതയുള്ള സ്ഥലങ്ങളുടെ പട്ടികയിൽ ഈ സ്ഥലത്തെ 2002 ജൂലൈ 8-ന് ഉൾപ്പെടുത്തുകയുണ്ടായി. സാംസ്കാരിക പാരമ്പര്യ വിഭാഗത്തിലാണ് ഇത് പരിഗണിക്കപ്പെട്ടത്.

## അവലംബം
ദേശീയപാത 70 (ഇന്ത്യ)

വടക്കേ ഇന്ത്യയിലെ ഒരു ദേശീയപാതയാണ് **NH 70**  (ദേശീയപാത 70). ഈ പ്രധാനപാത പഞ്ചാബിലെ  ജലന്ധർ എന്ന പ്രദേശത്തെയും ഹിമാചൽ പ്രദേശിലെ മണ്ഡി എന്ന പ്രദേശത്തെയു ബന്ധിപ്പിക്കുന്നു. ഇതിന്  നീളമുണ്ട്, അതിൽ  പഞ്ചാബിലും,  ഹിമാചൽ പ്രദേശിലുമാണ്.

## കടന്നുപോകുന്ന പ്രധാന സ്ഥലങ്ങൾ
* ഹോഷിയാർപുർ
* ഹമിർപുർ
* ധർമപുർ
## അവലംബം

## പുറത്തേക്കുള്ള കണ്ണികൾ
*NH network map of India

 
വർഗ്ഗം:ഇന്ത്യയിലെ ദേശീയപാതകൾ
ലീല

കുമാരനാശാൻ രചിച്ച ഖണ്ഡകാവ്യമാണ് **ലീല**. 1914-ലാണ് ഈ കൃതി പ്രസിദ്ധീകരിക്കപ്പെട്ടത്.മരണത്തിനുപോലും വേർപെടുത്താനാകാത്ത ദിവ്യപ്രണയമാണ് ലീലയുടെയും മദനന്റെയും പ്രണയകഥയിലൂടെ കുമാരനാശാൻ വരച്ചുകാട്ടുന്നത്. പേർഷ്യൻ കവിയായ നിസാമി ഗംജവിയുടെ ലൈലാ മജ്നുവിനെ ഇതിവൃത്തം സ്വീകരിച്ചാണ് കുമാരനാശാൻ ലീല രചിച്ചത്.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:ഖണ്ഡകാവ്യങ്ങൾ
വർഗ്ഗം:കുമാരനാശാൻ